
Lukáš "Dolno“ Dolniak 


BioShock Infinite 


Keď sa jeden z najúspešnejších herných vývojárov 
pustí do pokračovania jeho najúspešnejšej hry, 
rozprúdi to herným svetom vlnu očakávania, 
nadšených diskusií, polemiky, ale aj skepticizmu. A to 
platí pre tretí diel série Bioshock do bodky. Ken Levine 
je celebrita, ktorá sa od tichého zamestnanca veľkého 
štúdia prepracovala na duchovného otca myšlienkovo 
najhlbších FPSiek a svoje vízie nám opäť predkladá v 
podobe, o akej môžu ostatní len snívať a ticho závidieť. 


Ak by vo videohernom svete mali existovať akési ne- 
spochybniteľné dogmy, jednoznačne by jednou z nich bolo, 
že Bioshock je skvelá hra. Snáď neexistuje jediný kritik, 
ktorý by zapochyboval o obrovskej hrateľnostnej, 
myšlienkovej a rozprávačskej hodnote, ktorú táto FPS 
priniesla. Levine v podstate úplne poprel slávne vyhlásenie 
Johna Carmacka, že príbeh v strieľačke je potrebný asi ako 
zápletka v pornofilme. Bioshock hráčov stavia pred jednu 
filozofickú otázku za druhou, morálne dilemy sú základom 
celého diania, ak ste sa teda nechali zážitkom pohltiť, 
možno ste sami uvažovali, či zabiť, alebo nechať žiť. Druhý 
diel už vznikal v rukách iných vývojárov, ale na výsledku to 
poznať vôbec nie je, i keď sa zameriava na akciu možno 
viac, než je zdravé (ale na druhú stranu nás stavia do role 
jedného z našich úhlavných nepriateľov, Big Daddyho). 


Ak ste si mysleli, že podmorské mesto Rapture bolo na 
svoju dobu vrcholom architektonického a vedeckého 
pokroku, tak to ste ešte asi nevideli Columbiu, ktorá sa už 
o celé polstoročie skôr vznášala ako dokonalá vzdušná 
pevnosť. Spojené štáty si ňou dokazovali svoju výni- 
močnosť a úlohu svetového policajta. A ako sa dalo očaká- 
vať, vymklo sa im to spod kontroly. Obyvatelia mesta si totiž 
začnú byť vedomí svojej prevahy a začali „pozemským“ 
ľuďom vnucovať svoje zákony. Ale aj ich obraz dokonalej 
spoločnosti sa láme a mesto prepadne občianskej vojne. 
Na jednej strane stoja zakladatelia mesta Founders a proti 
nim prostý ľud pod vlajkami frakcie Vox Populi. V tejto para- 
lelnej histórii žije aj istý detektív Booker DeWitt so zákazkou 
priviesť z Columbie ženu menom Elizabeth, ktorá sa tu 
pred rokmi stratila. Že to nebude dvakrát jednoduchá 
úloha, to snáď nemusíme ani uvádzať, Elizabeth je totiž pre 
Columbijčanov veľmi cenná vďaka svojim úžasným schop- 
nostiam. Obdobie, v ktorom sa hra odohráva, sa nieslo v 
znamení vedeckej revolúcie, vedci, ako Werner Heisen- 

berg, Albert Einstein, alebo Ervin Schrôdinger začali chá- 
pať podstatu hmoty a energie, otázky cestovania v čase, 
paralelných svetov, či teleportácie už neboli len výplodmi 
zasnívaných rojkov, ale začali patriť do úvah serióznych 
vedcov. A to, o čom vyššie zmienení len diskutovali, má 
Elizabeth na povel. Niet teda divu, že si ju tu strážia ako 
oko v hlave a dokonca jej ochranou poverili obrovského 
mechanického vtáka Songpbirda. 


Na mieste sú však aj otázky, či skutočne pôjde o prírastok 
do série, alebo autori mútia vodu naprázdno. Levine však 
hovorí, že Bioshock je v prvom rade o rozpade spoločnosti 
v navonok utopickom svete a o tom, ako sú tie najhoršie 
rozhodnutia vždy dláždené tými najlepšími úmyslami a to 
sa Infinite nedá uprieť. Nezúfajte však, ani na staré dobré 
prvky, charakteristické pre sériu, sa nezabudlo. Tak naprík- 
lad, okrem bežných zbraní budete môcť používať akúsi 
odrodu plazmidov z minulých dielov. Ich pôvod a zasadenie 
do herného sveta však zatiaľ vysvetlené nebolo, ale vyzerá 
veľmi efektne a rozhodne nebude na zahodenie. Okrem 
iného môžete na nebohých nepriateľov vyslať kfdeľ krvi- 
lačných vrán, ktoré v ich radoch narobia poriadnu paseku. 
Takisto sa dočkáme aj kopy nových prvkov, napríklad taká 
Elizabeth nie je len tupá NPC, o ktorú sa musíte neustále 
starať, aby neumrela, ale schopne fungujúci spojenec. Jej 
schopnosti vám dávajú ohromný potenciál v boji. Dokáže 
„vykúzliť“ miniatúrne tornádo, v kombinácii s vaším elek- 
trizujúcim „plazmidom“ sa rozrastie na celkom schopnú 
búrku a celú skupinku nepriateľov prakticky usmaží. Ďalšou 
užitočnou schopnosťou je jej premiestňovanie predmetov, 
vytvorí vám tým nutné krytie, alebo podporu v boji. Tým 
však jej netradičné zručnosti nekončia, keď vás prvýkrát 
premiestni do budúcnosti, sánku budete zbierať z podlahy 
veľmi ťažko, svoje o tom by mohli rozprávať aj novinári prí- 
tomní na prezentácii tretieho Bioshocku na tohtoročnej E3. 
Elizabethine schopnosti je však aj tak nutné používať s 
rozumom, pretože sa jej môže hravo minúť energia a neb- 
ude vám schopná pomôcť, keď to budete najviac potrebo- 
vať. 


Hlavný hrdina bol obdarovaný o čosi väčšou ľudskosťou, 
ako protagonisti minulých dielov, Čo sa prejavuje už len 
tým, že nemlčí, ale aktívne sa zapája do rozhovorov. Z jeho 
hlasu je napríklad patrná akási náklonnosť k Elizabeth a 
neprekvapilo by nás, keby ich vzťah postupne prerástol až 


v lovestory. Nepredbiehajme však, 
Booker sa ale pri jej ochrane nestráni 
použiť hrubé násilie (koniec koncov, 
ani nemá na výber), a tak hra pôsobí 
oveľa akčnejším dojmom, ako pred- 
chodcovia, čo nie je na škodu, ak by 
sme totiž mali poukázať na istú drobnú 
vadu na tvári geniálneho prvého dielu, 
bola by to práve nie najlepšie prepra- 
covaná akčná zložka. Adrenalín do žíl 
vlejú hlavne rýchle presuny medzi jed- 
notlivými vzdušnými „ostrovmi“ na 
koľajniciach, na ktoré sa zaháknete a 
necháte voľne viesť, druhou rukou 
však musíte odstraňovať prísuny pro- 
tivníkov, ktorí tento spôsob prepravy 
tiež hojne využívajú. Celkovo to v 
Columbii vyzerá, ako na fronte, kde 
ste sa náhodou ocitli a nezostáva vám 
nič iné len sa do bojov pridať. Z jed- 
ného z prezentovaných videí bolo 
napríklad vidieť, že na vás zaútočia aj 
vzducholode. Najväčšou lahôdkou 
bude pravdepodobne vyššie spomí- 
naný Songbird, každé stretnutie s ním 
vyústi v nejaký pamätný moment. Z 
čoho však máme obavy je pohyb po 
meste, lineárne úrovne vystrieda 
otvorený svet, kde sa však toho dá 
mnoho pokaziť, je však nepravde- 
podobné, že by majstri z Irrational 
Games nevedeli, čo toto rozhodnutie 
so sebou prináša a tak im budeme 
veriť. Zopár scén však bude celkom 
určite skriptovaných. 


Dá sa na nový Bioshock vôbec 
netešiť? Môže niekto spochybňovať 
tvorcov do neba vynášaného prvého 
dielu? Ato sme sa ešte vôbec nezmie- 
nili o profesionálnom technickom spra- 
covaní, prekrásnej hre svetla a tieňov, 
dokonalej secesnej architektúre 
mesta... Toto bude proste bomba, 
škoda len, že si na ňu počkáme až do 
budúceho roka. 


SWOR 

Hitman: Absolution 


Ak máte možnosť, rýchlo zatiahnite žalúzie, utesnite 
okná, reťazami zaistite dvere. Z bytu vychádzajte len v 
absolútnej nutnosti, stýkajte sa len s ľuďmi, ktorých 
dobre poznáte a nemôžete si ich v žiadnom prípade 
pomýliť. Vyhýbajte sa veľkým priestranstvám, ale aj 
malým zastrčeným uličkám. Najlepšie by bolo, keby ste 
rovno začali písať závet. Prečo toľká panika? Code- 
name 47 sa totiž vracia. 


Holohlavý klon, špeciálne „vypestovaný“ na zabíjanie, je už 
vo videohernom priemysle celebrita, ktorá môže smelo 
konkurovať aj velikánom ako Lara Croft, či Duke Nukem. 
Svojimi doterajšími štyrmi dielmi si vytvoril veľmi širokú 
hráčsku základňu a dočkal sa dokonca aj svojho filmového 
spracovania (s absolútne nevhodným Timothym Olyphan- 
tom), o jeho kvalitách však taktne pomlčíme. Niet divu, že 
sa autori z IO Interactive, po krátkej odbočke k titulom Kane 
and Lynch, opäť vracajú k jeho dobrodružstvám. Hitman: 
Absolution sa snaží dotiahnuť herné mechanizmy k dokon- 
alosti a zároveň pritiahnuť nových hráčov, ktorých komp- 
likovanosť predošlých dielov od hry odrádzala. 


Sťahovanie sa za prácou nie je ničím výnimočným a to ani 
pre nájomného vraha. Ten totiž zavíta do korupciou a pod- 
vodmi prehnitého Chicaga, kde už čaká dosť sviniarov, aby 
sa ich osud spečatil (istým morálne odľahčujúcim prvkom 
je, že jeho obete ani náhodou nie sú bezúhonní jedinci). Či 
sa hra bude odohrávať len v meste, alebo sa pozrieme aj 
za jeho hranice doteraz nikto nepotvrdil, ale ak by to aj 
možné nebolo, neobávame sa, že dôjde k stereotypu, 
Chicago je veľké a autori nie sú ničím zväzovaní a tak 
môžu experimentovať. Agent 47 však má v pätách pre- 
nasledovateľov z radov špeciálnych jednotiek a vládnej 
polície, ktorí sú si veľmi dobre vedomí, čoho je tento kvietok 
schopní a to bude jeho (našu) prácu jemne sťažovať. 
Príbeh však nebude pojednávať len o hromade podvodov 
a konšpirácií, ale oveľa viac sa zameria aj na súkromie 
hlavného hrdinu. Vzťah so starou známou Dianou Burn- 
wood z tajomnej agentúry vraj bude o čosi hlbší, ako 
doteraz, keď vlastne slúžila len, ako váš informátor o jed- 
notlivých kontraktoch. O čo najfilmovejší zážitok sa majú 
postarať aj niektoré lineárne úseky, v kontraste s 
otvorenosťou bežných misií budú tieto miesta čisto v 
rukách autorov a na vlastné rozhodovanie musíte na čas 

zabudnúť. Či je to dobre, alebo 
posúdiť, asi až keď nám bude hra už ležať v mechanikách, 
nič by však nebolo nepríjemnejšie, ako keby nám našu 
dokonalú snahu zostať nenápadný skazila autormi dopredu 
naplánovaná pasca, ktorej by sa nedalo vyhnúť... 


nie budeme schopní 


Programátori z IO Interactive kompletne prekopali svoj en- 
gine Glacier, ktorý sériu poháňa už od nepamäti. Snahou 
bolo vytvoriť, čo najuveriteľnejšie animácie a umelú in- 
teligenciu, obe pre hru tohto razenia veľmi dôležité zložky. 
Zabudnite na neohrabaného agenta, s ktorým ste sa stretá- 
vali doteraz. Ešte aj v minulom diely pôsobil Hitman ako 
drevený panák, s touto neprirodzenosťou ale má byť 
koniec. Nájomný vrah tak má vo svojom repertoári slušnú 
kopu, pre jeho prácu neoceniteľných, pohybov. Napríklad 


Lukáš "Dolno"“ Dolniak 


na niektoré prekážky bude možné vyš- 
plhať a tak si uľahčiť cestu ďalej, pri 
pohľade na túto vymoženosť len 
uvažujeme, ako sme doteraz bez nej 
mohli žiť. Ďalej je to už takmer povinný 
systém krytia pri prestrelkách (ale, ako 
správni tichí zabijaci by sme boli určite 
všetci radi, aby k nim dochádzalo čo 
najmenej). Nové animácie takisto 
napomôžu, aby isté „nehody“ ne- 
zlúčiteľné so životom vašich cieľov pô- 
sobili, čo najuveriteľnejšie. Vylepšenia 
sa dočkal aj boj na blízko bez zbraní, 
sú tu rôzne fatality, ako nepriateľa do- 
raziť. Pribudla, aj možnosť brania 
rukojemníkov, ktorá veľmi úzko súvisí 
s vylepšenou umelou inteligenciou. 
Policajti po vás strieľať nebudú, keď k 
hlave nevinného okoloidúceho držíte 
priloženú pištoľ, ale napríklad 
mafiánskemu bodyguardovi bude asi 
jedno, či sa vyhrážate zabitím ne- 
jakého neznámeho. Umelá inteligen- 
cia každej postavy v hre neustále 
vyhodnocuje vaše konanie a vývojári 
si dali záležať, aby ich úsudky neboli 
prehnané, ale zároveň neprehliadali 
vaše podozrivé konanie. 


S hrateľnosťou súvisí ďalšia novinka, 
ktorú autori nazvali inštinkty. Na prvý 
pohľad je to odkopírovaná eagle vision 
z Assassin" s Creed, na pohľad druhý 
a tretí však nejaké rozdiely evidentné 
sú. Jednak inštinkty rozdelia farebne 
postavy okolo hlavného protagonistu 
na potenciálne nebezpečné a ostatné, 
ale okrem toho vám aj ukážu cesty po- 
hybu vašich nepriateľov. Ľahšie tak 
obídete napríklad policajné hliadky, 
ale na inštinkty sa nebude dať 
spoliehať stále, postupne sa totiž vy- 
bíjajú. K dispozícii nebude veľká 
mapa, ako doteraz, ale len malá 
mapka s dôležitými miestami vyz- 
načenými. Jedna z najobľúbenejších 
činností série, prezliekanie sa do 

rôznych kostýmov v snahe zostať 
nepoznaný, nebude oželená ani tu. V 
prezentácii na E3 bol Codename 47 
prezlečený do policajnej uniformy a 
mieru nenápadnosti znižoval po- 
jedaním šišiek. Prežierajúceho sa poli- 
cajta za vraha mať tak skoro nikto 
nebude, a tak mohol pokojne opustiť 
miesto činu. Zaujímavo vyzerá aj 
možnosť rozhovorov, keď niekomu pri- 
padáte podozrivo, môžete sa proste 
vykecať a ubezpečiť svedka, že je 
všetko v poriadku. 


Zmenami prešlo aj technické spraco- 
vanie. Skvele vyzerajú pohyby postáv, 
mimika tvárí, najmä samotného Hit- 
mana je ho konečne hodná, a tak už 
nevyzerá, ako mátoha, ale ako reálny 
človek so skutočnými emóciami. Na 
jeho hranaté temeno, tak známe z 
minulých dielov, môžete tiež zabud- 
núť. Keďže hra vychádza aj na 
pomerne zastarané konzole, veľké 
zázraky sa robiť nedali, ale aj tak vyz- 
erá nový Hitman moderne a k svetu. 
Otvorenosť širokým masám by mali 
zabezpečiť niektoré zjednodušenia, 
ako napríklad systém checkpointov, 
ktoré sú rozosiate oveľa hustejšie, ako 
doteraz. Ničoho sa však nemusíte 
obávať, Absolution vraj bude pri vhod- 
nom nastavení obtiažnosti výzvou aj 
pre skúsených hardcore hráčov. 


Ak sme vás týmto článkom poriadne 
navnadili, musíme vás však aj rýchlo 
schladiť, prírastku do série sa dočkáte 
tak najskôr o rok. Dúfajme, že nás 
dovtedy autori budú zásobovať infor- 
máciami a nedočkáme sa nepríjem- 
ných odkladov. Hitman: Absolution 
vyzerá skutočne pútavo a tak držme 
palce IO Interactive, nech im to po nie 
veľmi vydarenom druhom pokračovaní 
Kana a Lyncha vyjde. 

Coraabia 


V utorok (20. 9.) sme sa aspoň na chvíľu zas preniesli 
do úplne iného sveta, pomohli nám v tom ľudia z vývo- 
járskeho štúdia ARK8. Na svet sa totižto chystá česká 
online kartová hra Coraabia a my sme dostali príleži- 
tosť sa zúčastniť akcie, ktorú si pre nás prichystali. 
Priestory, kde sa akcia konala, boli výborne zvolené, 
spodné podlažie Cross clubu, ktorý je plný technick- 
ých serepetičiek a podobných futuristických vecí 
dokonale ladili s tematikou hry. Vchod do klubu ste si 
nemohli s ničím spliesť, hneď pri vchode čakala jedna 
z príšer, tá nás privítala a poslala ďalej, dokonca mys- 
lím, že to bolo v coraabčine. Následne nám ďalšia 
príšera zavesila na krk novinársku kartičku a mohli 
sme sa naplno ponoriť do skvelej atmosféry. 


Všetko začalo prednáškou, to bolo dôležité, keďže sa 
musím priznať, že zatiaľ som žil v nevedomosti o tejto hre. 
Vojtéch Bednáť nás najskôr privítal slovami dobrý večer, čo 
o tretej hodine popoludní vyvolalo výbuch smiechu, potom 
už nasledovali informácie prečo práve názov Coraabia a 
čo to Coraab je. Po ňom si slovo vzal Jakub Hussar, ten 
nám povedal niečo o histórii a ako to všetko vzniklo a kde 
sa projekt nachádza dnes a následne bol pod jeho tak- 
tovkou odohraný aj jeden demonštračný duel, aby sme mali 
aspoň nejakú predstavu o čo ide. Možno niektorí z vás 
vedia, že Jakub Hussar je zároveň aj filmový režisér a 
musím povedať, že trailery k hre, ktoré sme mali možnosť 
vidieť sú skutočne na špičkovej úrovni a pokojne sa môžu 
porovnávať s ktorýmkoľvek AAA titulom. Zvlášť dabing v 
coraabčine ma okamžite zaujal a je vidieť, že chalani z 
ARKG8 nie sú žiadni nováčikovia. 


Čo je hlavnou devízou Coraabie je pre mňa príbeh, Coraab 
je totižto planéta umiestnená v strede galaxie a aj keď by 
sa mohlo zdať, že má výborné miesto, opak je pravdou, 
synonymom pre planétu Coraab je slovo Skládka. Celý 
príbeh je komplikovaný a dlhý a bude obsiahnutý v 
Coraabopédii. Na planéte existuje 5 frakcií — Strážcovia, 
Neživí, Xeňania, Žoldnieri a nemôže chýbať aj odvrátená 
strana zákona a tou sú Lotri. Frakcie sú pomerne vyrov- 
nané, mierne navrch majú len Strážcovia, u ktorých to je 
ale zas kompenzované nižším ziskom bodov. Voľba za 
koho budete hrať je dôležitá pre budúcnosť planéty, takže 
treba voliť s rozumom. Ďalšia vec, na ktorú autori vsadili je 

grafické spracovanie a to už musíte posúdiť z obrázkov 
sami či sa vám hra páči alebo nie, za seba môžem 
povedať, že to vyzerá viac než dobre. 


Ešte raz si pripomeňme, že Coraabia je online kartová hra, 
tiež môžeme použiť magickú skratku RPCG (nie ženy, táto 
skratka neznamená “reťazou po chlapových guliach“) — 
role-playing card game, takže zatiaľ nečakajte žiaden fyz- 
ický obsah. História tejto hry siaha až do roku 2000, 
následne v roku 2003 vznikajú aj skutočné karty a hra sa 
volá Trinity Cards a v roku 2008 začínajú prvé práce na 
Coraabii. Tím ARKG tvorí 10 stálych ľudí a k tomu prispieva 
svojou troškou obrovské množstvo ďalších ľudí a fanúšikov, 
tí prispievajú najmä artworkmi, celkovo to je asi 215 umel- 
Cov Z 95 krajín a všetkých kontinentov. Momentálne je hra 
Vo fáze, kedy sa chystá spustenie uzavretej bety, teda 
musíte mať pozvánku s kľúčom, aby ste sa do nej dostali. 
No ak by ste si aj tak chceli zahrať, nezúfajte onedlho bude 
spustená aj open beta pre všetkých. Zároveň bolo na akcii 
oznámené spustenie Donate programu, ten má dva balíčky 
— Coraabian Pack za 390 czk, ktorý vám zaručí exkluzívny 
in-game obsah: a druhý lblort Pack za 990 czk, s tým už 
získate aj fyzický obsah, presnejšie tričko Coraabie, dva 
odznaky a plagát vo formáte A3 a samozrejme in-game 
obsah. 


Coraabia sa bude snažiť stavať na komunite, ako už som 
napísal, vývoj dejín na Coraabe záleží na tom, ktorá frakcia 
má na konci každého veku najviac bodov. Čas vhre plynie 
šesťkrát rýchlejšie než v skutočnosti, teda jeden coraabsky 
rok sú naše dva mesiace. Každý coraabsky rok a vek budú 
pribúdať neustále nové karty do hry, za jeden kalendárny 
rok by to malo byť 100 až 150 kariet, čo už je slušná nálož. 


Ale poďme k tomu, prečo sme na akciu prišli, poďme hrať. 
Hra beží v prehliadači, takže bude prívetivá aj k menej 
výkonným zostavám, čo by mohlo potešiť viacerých hráčov. 
Princíp hry je jednoduchý — prebíjaná, teda mať vyššiu hod- 
notu a na konci duelu mať viac bodov ako súper. Každá 
karta má štyri základné atribúty — nebezpečnosť, inteligen- 
ciu, vitalitu a karmu, tie sú udané číselnou alebo per- 
centuálnou hodnotou a na začiatku každého kola zvolíte vy 
alebo súper jeden z týchto atribútov, ktorý sa bude 
porovnávať. V pravom hornom rohu je potom bodová hod- 


r 1 rr E 

nota, ktorú získate, ak vyhráte súboj s 
touto kartou. Okrem toho majú karty aj 
špeciálne schopnosti a môžete použiť 
aj triky, pomocou týchto dvoch vecí 
môžete zvyšovať svoju hodnotu alebo 
nejako škodiť protihráčovi a vyhrávať 
tak duely. Celý tento systém súboja je 
veľmi prepracovaný, takže jeho 
vysvetľovanie by bolo na príliš dlho. 
Navyše každá karta má tiež svoj 
príbeh, ktorý sa vám odomyká tým, 
ako ju používate a vyhrávate s ňou 
súboje. 


Keďže ide o kartovú hru a tie bývajú 
zberateľské, nie je tomu inak ani v prí- 
pade Coraabie. Budete si teda môcť 
spraviť vlastnú zbierku zberateľských 
kariet, o ktoré sa budú hrať turnaje a 
bude s nimi možné aj obchodovať na 
miestnom trhu a burze. Samotných 
kariet bude tiež viac než dosť a je tak 
len na vás, ako si namiešate svoj 
balíček, aby ste mohli vyhrávať. Balík 
obsahuje 20 kariet, ktoré môžete v du- 
eloch používať, je to tak akurát, pre- 


tože jedna hra vám tak zaberie zhruba“ 


9 minút. A pýtate sa koľko to celé bude 
stáť? Nemajte strach samotná hra 
bude free-to-play s mikrotransakciami, 
takže široko dostupná. ta 


Celkovo tak hra pôsobí veľmi dobrým. Ť 


dojmom, grafika je skvelá a hrateľnosť 
je tiež dobrá, je to rýchle, prehľadné a 
so silným príbehom, ktorý môžete 
sami ovplyvniť. Zatiaľ teda držíme 
palce ARK8, aby sa im Coraabiu po- 


darilo dotiahnuť do konca a dostať do > 
nej všetko to, čo chcú. A vy nás sledu- | 


jte aj naďalej, máme pre vás prichys- 
taných pár kľúčov do bety. 

Deus Ex: Human Revolution 


Čakať nečakané. Herný priemysel je plný nadnárod- 
ných korporácií, ktoré sa snažia zarobiť na zábave. 
Bezduchej, bez naplňujúcej, prázdnej zábave. Mno- 
hých tvorcov opustil optimistický postoj k tomuto 
médiu, podstatné sa stali zisky, a teda potreba všetko 
týmto ziskom obetovať. Naozaj sa to takto niekedy javí. 
Máme značku, ktorá rezonuje v generáciách nadšen- 
cov, fanúšikov. Mnohí z nich ju nikdy nehrali, avšak 
počuli o legendárnej aure, ktorá sa okolo takejto 
značky vytvorila. Deus Ex patrila do tejto kategórie. 


Pretvoriť, reštartovať, premodulovať tak, aby to vyhovovalo 
dnešnému publiku. Značka bude žiť ďalej a prinesie nám 
nové zisky. Obvyklý postup. V prípade Deus Ex: Human 
Revolution je toto len nemiestnym strašením. V Eidos Mon- 
treal majú buď veľmi kreatívnych a premýšľavých ľudí na 
všetkých pozíciách alebo sa jednoducho stal zázrak. 
Human Revolution je totiž do najmenšieho detailu pre- 
myslený projekt (aspoň tak pôsobí), ktorý dokáže ponúknuť 
uspokojenie nie len nenáročnému hráčovi, ale i tomu pre- 
mýšľavému. A pre tú druhú skupinu to bude opäť raz herná 
lahôdka, ktorá snáď neostane zabudnutá. Ale to trochu 
predbiehame tok udalostí. 


Deus Ex Human Revolution je príbehom Adama Jensena, 
ktorý má na svedomí ochranu spoločnosti Sarif Industries, 
zaoberajúcou sa výrobou a výskumom na poli ľudských 
vylepšení alebo keď chcete augmentácií. Tie neslúžia len 
ako náhrada amputovaných (či inak poškodených) ľud- 
ských orgánov, ale i ako plnohodnotné zlepšenie fyzickej 
stránky človeka. Samozrejme, každá minca má svoje dve 
strany. Sarif Industries prepadne dobre organizované ko- 
mando a pozabíja všetkých vedcov pracujúcich na niek- 
torých projektoch. Pri tomto incidente umiera i Adam 
Jensen. Svojim spôsobom, aby sa mohol zrodiť ako plne 
augmentovaná bytosť. 


Svet Human Revolution nielenže ctí odkaz svojich pred- 
chodcov, je vybudovaný na pevných základoch Deus Ex a 
pritom má slobodu priniesť čosi iné, čo sa odohrávalo pár 
generácií pred prvou hrou. Svet s reálnymi kontúrami, rozv- 
inutými myšlienkami a dávkou žmurknutí na znalcov pred- 
chádzajúcich hier. A hlavne, hlavne so slobodou riešenia 
problémov aká sa v dnešných hrách málo vidí. Kvalitný 

príbeh, sloboda jednania, to sú základné prvky, ktoré by 
sme mohli pripísať žánru RPG, avšak systém a spôsob 
boja ukazujú na FPS. Autori z Eidos Montreal tu však 
dokázali, že oba prvky idú zjednotiť tak, že nad žánrom 
vlastne nerozmýšľate. Pokojne by sme totiž mohli hru oz- 
načiť aj ako „stealth“ a tiež to bude pravda. Human Revo- 
lution nielenže kíby rôzne spôsoby hrania, on plne necháva 
na hráčovej voľbe akým spôsobom sa s prostredím hry 
vysporiada. K tomu je samozrejme prispôsobený i dizajn 
prostredia, ktorý umožňuje rôznorodé riešenie problémov. 
Cez celú hru je možné prebehnúť strieľaním vpred, avšak 
obávam sa, že vtom prípade hra stratí pre hrajúceho veľké 
množstvo svojho kúzla. Hra vás dokonca za prehľadávanie 
okolia a nových ciest i odmeňuje, takže to tým menej chá- 
pavým trochu uľahčuje — dáva im odmenu za prieskum a 
teda i zmysel poznať svoje okolie. Dobre sa rozhliadnuť, 
analyzovať prostredie a nakoniec sa rozhodnúť pre 
správny (pre váš štýl hrania) postup. Mnohokrát neexistujú 
len dve možné cesty, niekedy sú to tri, štyri, skrátka kam 
až hráčova fantázia siaha. 


Ako hráč sa snažím hrať tak, ako mi to situácia dovoľuje. 
Vyhýbať sa zbytočnému konfliktu a nezabíjať pokiaľ je to 
možné. Avšak ak sa niečo pokazí, nesiahnem po všemoc- 
nej funkcii „Ioad“, ale musím sa vysporiadať s aktuálnou 
situáciou. Pritom (ako naznačuje jeden z achievmentov) sa 
dá hra prejsť bez jediného zabitia, či spustenia poplachu. 
Chce to však oveľa opatrnejší prístup a dobrú znalosť svo- 
jhno okolia. Ruka v ruke so spracovaním „stealth“ 
mechaniky hry, ide aj minihra vo forme hackovania ter- 
minálov, zámkov a počítačov. Na prvý pohľad vyzerá 
jednoducho, avšak má v sebe istú dávku sofistikovanosti a 


heMage" Nemec 


(svojim spôsobom) rýchlej logickej hry. 


Human Revolution sa snaží odlíšiť | po 
vizuálnej stránke, ktorá je niekde 
medzi reálnou uveriteľnosťou a 
(občas) vedeckou fikciou — či UŽ v 
zmysle humanitných alebo technick- 
ých vied. I použitá paleta je odlišná, 
kým jej predchodcovia sa norili do 
odtieňov modrej a šedej, tretí Deus Ex 
je odetý do odtieňov žltej (zlatej) a 
oranžovej, čo dodáva svetu okolo vás 
opäť veľmi špecifický nádych a atmos- 
féru sveta blízkej budúcnosti. 


Tak ako jeho legendárny predchodca, 
ani Human Revolution nie je v žiad- 
nom ohľade dokonalá hra. Má svoje 
malé nedokonalosti, ktoré však nebrá- 
nia tomu, aby sa celok plne presadil. 
Iste, umelá inteligencia protivníkov je 
horšia ako by sa dalo čakať, bežia 
okamžite, bez ohľadu na situáciu, k 
svojmu padnutému kolegovi, aby tak 
padli rovno do rany čakajúceho 
Adama Jensena. Boje s bossmi, tiež 
nie sú riešené práve najšťastnejšie, 
avšak i v tomto prípade existuje spô- 
sob, ako sa s nimi vysporiadať, pokiaľ 
je vaša postava orientovaná nebojovo. 
Bohužiaľ, sú všetky podobné boje 
povinné a neexistuje rozumný spôsob 
ako sa im vyhnúť. V ich prípade vám 
autori odoberajú voľnú ruku, ktorú inak 
po celú dobu hrania máte, a musíte sa 
prispôsobiť vôli scenáristu. Rovnako 
táto sloboda jednania prináša toľko 
úsmevných situácií ako je „šmejdenie“ 
po cudzom majetku, prehrabávanie sa 
v osobných veciach prítomných 
zamestnancov, či obyvateľov bytu a to 
všetko takmer beztrestne. To 
samozrejme nie je žiadna kritika, len 
úsmevné konštatovanie, ktoré sa týka 
väčšiny hier tohto žánru. 


Jedinci citliví na grafické spracovanie, 

Resistance 3 


Mám rád keď sa tvorcovia hier nedržia zaužívaných 
marketingových koľají, ale idú svojou vlastnou ces- 
tičkou, hoci niet pochýb, že bedlivé oko marketingu 
stráži aj tieto ich kroky. Preto kvitujem, že sa Insom- 
niaci rozhodli, že príbeh už tretieho dielu ich série Re- 
sistance prekopú od základov. 


Chlapci si evidentne dali pivko, dve a nakoniec sa rozhodli, 
že oživia sériu tým, že usmrtia hlavného hrdinu (aký krásny 
paradox). A ako sa rozhodli tak urobili, takže ak ste čakali, 
že koniec druhého dielu bol len nejaký sen, alebo výplod 
niečiej fantázie máte smolu. Olovená guľka skúmajúca 
zákutia mozgu Nathana Halea (otrasné meno mimo- 
chodom) nebola žiadna fabulácia, ale svinsky štipľavá re- 
alita. 


Ak si dobre pamätáte tak chlapík, ktorý stihol vypáliť Hale- 
ovi guľku medzi oči, kým sú ešte dve a nie štyri po každej 
strane tváre, sa volal Joseph Capelli. A práve jeho príbeh 
sa nám rozhodli autori vypovedať v treťom dieli Resistance. 


Dej hry je situovaný 4 roky po udalostiach, ktoré znamenali 
koniec Halea a začiatok Capelliho, teda do roku 1957, kedy 
Chiméra obsadila celé Spojené štáty Americké a znížila 
stav preživších Homo Sapiens na 10% pôvodnej populácie 
planéty. Začiatok hry vás zastihne v Haven-e, zapadákova 
niekde v Oklahome, kde Capelli spolu so ženou, synom a 
ďalšími preživšími tvoria malú komunitu, ktorá denno 
denne odoláva prieskumom armády Chiméry a snaží sa žiť 
ako tak dôstojný život. Ale každá idylka (hoci v tomto prí- 
pade je to asi príliš silné slovo) raz skončí. Jeden z priesku- 
mov Chiméry tajný úkryt odhalí a všetkým preživším 
neostáva nič iné ako sa narýchlo pobaliť a utiecť. Tu by 
som sa rád zastavil a položil rečnícku otázku, prečo, 
PREČO z nás stále autori hier robia debilov, alebo ako inak 
vysvetliť to, že sa skrývajúci takmer v každej hre prezradí 
nejakým nechtiac vydaným zvukom. Vojaci Chiméry totiž 
prehľadávajú mesto a hoci odbojári stoja vdomoch pozdíž 
ulice žiaden mutant si ich nevšimne. To mi chcete na- 
hovoriť, že rasa, ktorá dokáže postaviť vesmírnu loď, 
zbrane strieľajúce skrz materiály nevynašla nič také ako 
termovíziu? Ach jaj, koniec povzdychu.... 


Capelli sa však úteku nezúčastní navštívi ho totiž jeho starý 

"priateľ" Fjodor Malikov a vynúti si jeho účasť na ceste do 
New Yorku, kde sa podľa neho deje niečo veľmi znepoko- 
jujúce. No a tu už konečne prichádzame na radu aj my, 
hráči. Capelli sa nám dostáva do rúk a jeho cestu naprieč 
4 štátmi východného pobrežia USA z Oklahomy do New 
Yorku absolvujeme s ním. 


Prvý pohľad na hru nenadchne. Grafika, ktorá by vyrážala 
dych tak pred dvoma-troma rokmi, absolútne lineárny kori- 
dor a nabiehajúci protivníci. To sú prvé pocity, ktoré som si 
zapísal do recenzentského notesu. AŽ sa mi chvíľku pre- 
stalo chcieť recenzovať. Ale prekonal som sa a postupne 
zisťoval, že Insomniac predsa len vedia. 


Úplný začiatok hry vo mne výrazne evokoval nedávno 
predávaný a pomerne rýchlo do zabudnutia upadnúci 
Homefront. Úplne rovnaké scény ľudí prežívajúcich niekde 
na periférii nejakého zapadákova, rovnaké podzemné bun- 
galovy aj samotný gameplay. AŽ postupne začne Resist- 
ance naberať svoju vlastnú identitu, hoci inšpiráciu z iných 
hier tu cítiť na sto honov (koľkokrát ešte zažijeme z Half 
Life 2 skopírovaný Ravenholm?). 


Aby som sa priznal, nikdy som nebol fanúšikom série Re- 
sistance, keď už tak som si zahral, jej nevlastnú sestričku 
Killzone, ktorá mi svojim masovejším poňatím padla ovela 
viac do noty. Ale ako som pomaličky postupoval z Okla- 
homy, cez St. Louis do Pennsylvanie zistil som, že aj tento 
"lonely wolf" systém vie zabaviť. Našťastie nie vždy boju- 
jete sami (ehm teda ako sa to vezme), sem tam sa s vami 
"zvezú" nejakí tí preživší a snažia sa vám pomôcť. Snažia 
sa ale s veľkými úvodzovkami, ich inteligencia je totiž veľmi 
nízka a palebná sila ešte tak o 99% nižšia. Stávajú sa 
potom aj také situácie, že 4 spolubojovníci strieľajú Z pár 
metrov do obludy, ktorá, ale poslušne odmieta umrieť až 
kým neprídete a nevystrelíte do nej vy. (Ale aspoň viem ako 
sa cítil Bruce Willis, keď v Smrtonosnej pasci 2 zistil, že 
špeciálne komando strieľa na teroristov slepými nábojmi. 


Zbrane nejakou veľkou inováciou neprešli, recyklovali sa 
tie staré. Každá zbraň má ale dva módy streľby, takže 
predsa len je hra v tomto smere trocha variabilnejšia. Rov- 
nako tak za každého zabitého protivníka určitou zbraňou 
získavate body a ak ich nazbierate dostatok zvýši sa level 


4 Branislav "chinaski" Hujo 


danej zbrane, čo sa prejaví jednak es- 
teticky a jednak zvýšenou palebnou 
silou. Každá zbraň je podrobne pred- 
stavená vo veľmi pekne spracovanom 
tzv "Žurnále", čo je akýsi interaktívny 
zápisník , kde o každej zbrani nájdete 
ako textový popis, tak aj video s de- 
monštráciou dopadu účinku zbrane na 
nebohého člena armády Chiméry. 


Podobne ako vaši spolubojovníci ani 
protivníci nie sú žiadni laureáti 
vysokoškolských titulov, takže väčši- 
nou stačí mať prst na spúšti a oni si do 
tej spíšky guliek už nejak nabehnú. Al 
nikdy nebola silnou stránkou Resist- 
ance a tretí diel na tom nič nemení. 
Chýbajúcu inteligenciu tak protivník 
nahrádza množstvami, a keď vravím, 
že množstvami, tam mám na mysli 
skutočne MNOŽSTVAMI protivníkov. 
Častokrát to je jednoducho peklo na 
zemi, Bojovníci Chiméry sa valia zo 
všetkých smerov a vy tancujete 
pomedzi nich šialené flamengo, tak 
aby ste prežili a oni nie. Niekedy je to 
až neskutočné koľko protivníkov je 
schopných vygenerovať sa vo vašej 
blízkosti. S tým je však spojený aj 
jeden veľký neduh tretieho dielu Re- 
sistance. Tým je úplne náhodný 
respawn súperov. Hra ich totiž pokojne 
vygeneruje aj vám za chrbát. Márne 
sa tak smejete skrytý v miestnosti do 
ktorej je len jediný vchod, ktorý poctivo 
kropíte salvami z Bullseye. Hra si s 
kľudom angličana vygeneruje hybrida 
za váš chrbát a vy sa zrazu nestačíte 
diviť prečo sa váš hrdina na zemi zvíja 
v predsmrtnom kíči. 


Ak sme pri bojovníkoch Chiméry 
povedzme si, že príliš nových tvárí 
nepribudlo, maximálne sa updatovali 
tie staré na nejaké novšie verzie. 
Okrem "military" chíméranov vás ten- 
tokrát čakajú aj tí zvaní "feral", čiže 


divo žijúci, ktorí ale robia neplechu na 
oboch stranách barikády, čo je dobre 
vidieť, keď si to taký Widowmaker 
namieri priamo do stredu bitevného 
poľa a začne masakrovať svojich vz- 
dialených bratrancov Hybridov. Hybridi 
budú naďalej tí na ktorých narazíte na- 
jčastejšie, no tentokrát si užijete aj s 
ich rôznymi variantami. Rovnako ako 
zbrane aj každý protivník má svoj 
vlastný zápisok v žurnáli s krátkym 
textom o ňom a predovšetkým je tam 
napísané aj to, čo na neho platí, re- 
spektíve čím ho najrýchlejšie pošlete 
na druhý svet. 


Hra ponúka aj ďalšie vecí za ktoré ju 
treba pochváliť, ale vypichnem aspoň 
dve. Prvou je variabilita prostredia, už 
som to čiastočne nahryzol v úvode. 
Cesta naprieč východným pobrežím 
USA ponúka množstvo lokácií a autori 
sa vybúrili. Zdevastovaná mestská 
zástavba, podzemné bane, stará 
opustená väznica, rovnako opustené 
uhoľné bane, zapadákov niekde v 
horách, tým všetkým si budete musieť 
prejsť, kým raz a navždy nerozseknete 
zápletku v newyorskom veľkom jablku. 
Rovnako tak nezabudli autori ani na 


variabilitu misí a namixovali taký kok- 
tejl, ktorý vás tých 8 hodín, ktoré hra 
na strednej obtiažnosti trvá, nudiť 
určite nebude. Druhou vecou, ktorú 
nesmiem zabudnúť pochváliť je 
dopíňanie zdravia. To sa totiž ne- 
dopíňa automaticky hneď ako sa skry- 
jete za najbližší roh, ale pekne 
staromódne musíte zbierať lekárničky, 
respektíve akési ampulky so zeleným 
sajrajtom, ktoré sem tam vypadnú aj 
zo zabitého protivníka. Za seba hov- 
orím, že tento systém mi vyhovuje 
oveľa viac, pretože adrenalín boja s 
posledným dielikom zdravia je to čo 
ma na hrách bavilo od nepamäti. 
Pochváliť môžem aj zvuky, ktoré sú 
skvelé a od prvého započutia sirény, 
ktorá je akýmsi poznávacím znakom 
série, vás vtiahnu do atmosféry boja o 
prežitie. 


Žiaľ záporov tiež nie je málo, už som 
spomínal respawn nepriateľov, 
kedykoľvek a kdekoľvek, absolútne 
lineárny koridor, ktorý vás núti ísť vždy 
priamo spredu na súpera (vojenskí 
taktici by horko zaplakali), grafiku, 
ktorá je až nedôstojná roku 2011 a 
nízku AI súperov. K tomu musím pri- 

dať aj tradičné cheatovanie pro- 
tivníkov, ktorí sú schopní vidieť v tme 
aj hmle na kilometre ďaleko a 
okamžite páliť vašim smerom, hoci by 
podľa akéhokoľvek — fyzikálneho 
zákona ani len nemali tušiť, že od stra- 
chu kakáte za stromom 200 metrov od 
nich. Síce vlastne majú osem očí tak 
to možno nebude cheatovanie ale 
gamedesign. 


Zatiaľ je to teda na vážkach či sa 
dostaneme nad priemer, alebo sa Re- 
sistance stratí vo vodách šedivého 
priemeru. Osobne som bol naklonený 
tomu, že hru medzi priemerné FPS aj 
zaradím, ale nakoniec ma presvedčila, 
že v nej predsa len niečo je. Čím? Co- 
op módom, ten je skvelý, hoci ako tak- 
mer celá hra, oproti predchádzajúcim 
dielom prešiel určitou redukciou. UŽ sa 
do neho nezapojíte ôsmi, ale len dvaja 
(druhý bojovník našťastie nie je len ne- 
jaký bezmenný pricmrdávač, ale nesie 
si so sebou celú hru meno John 
Harper a je do deja celkom logicky za- 
pojený). Skvelá vec je, že oproti mnou 
obľúbenejšej sérii Killzone ponúka tretí 
diel Resistance nielen možnosť boja v 
split screene na jednej obrazovke, ale 
aj online coop, kedy si pekne každý 
vychutnáva hru vo svojej obývačke. 
Za kooperatívnu hru teda tlieskam a 
ako hovorím, napokon to bola ona, 
ktorá ma presvedčila, že sa oplatí 
podať hre pomocnú ruku a vytiahnuť 
ju z neľútostného bahna priemeru. 


Žiaľ multiplayer vám zatiaľ priblížiť 
nemôžem, pretože v čase recenzova- 
nia online funkcie ešte neboli prís- 
tupné, ale je celkom možné, že sak 
nemu neskôr vrátime v samostatnej 
recenzii. Budeme naň totiž zvedavý už 
len z toho dôvodu, že oproti svojim 
predchodcom prešiel drastickou dié- 
tou a tam kde ste sa ešte minule mohli 

preháňať 64, resp. 40ti už budete len 
16. Vraj to robí zážitok z boja osobne- 
jším, tvrdí PR oddelenie. To je určite 
skvelé, som vždy rád, keď poznám 
súperov z druhej strany zemegule po 
mene. 


Aby som to nejak zhrnul Resistance 3 
neprekročila tieň, ktorý vrhajú jej dvaja 
predchodcovia, priznám sa, že 
nechápem ani dôvod, prečo vyšla v 
tom istom roku ako Killzone 3, teda 
ďalšia exkluzívna strieľačka pre PS3, 
ktorá je ale prakticky takmer vo 
všetkom lepšia. Tu už hre nepomôže 
ani dobrý kooperatívny mód, ani strhu- 
júce boje s bossmi, na ktoré vždy Re- 
sistance —spoliehala, síce hra 
preskočila latku priemernosti, ale 
chrbtom sa o ňu už viac ako výrazne 
obtrela. Štvrtý diel, ku ktorému si tvor- 
covia samozrejme ponechali otvorené 
vrátka tak už bude mať čo robiť, aby 
sa nestratil v dejinách nepovšimnutý. 


Výrobca: Insomniac Games Distribútor: SCE 
Multiplayer: áno Lokalizácia: nie 


- dobre rozprávaný príbeh 
- levelovanie zbraní a ich slabšie ako druhý diel 
sekundárny mód - zastaralá grafika 
- variabilita zbraní a gamedizajnu - zle nastavený respawn, nízka AI 
- koridor a nič viac 


- prakticky vo všetkom 


RESISTANCE „3 


RECENZIA 


From Dust 


Každý človek si vie predstaviť, čo by bolo inak, keby 
bol bohom. Každý vie, že tento svet by bol milión krát 
lepší a všetci by boli spokojní a bol by svetový mier. 
Ha, tak sa poďme pozrieť aké to má taký boh, keď musí 
dohliadnuť naozaj na všetko, od zrniek prachu. 


Hra From Dust je uvádzaná ako originálny koncept hry na 
boha. Podobne ako bol uvádzaný Black 8. White. Faktom 
však je, že táto hra neobsahuje príliš veľa nových nápadov, 
prinajmenšom vo svojom základnom koncepte. Ono to 
totižto je v skutočnosti trochu inak prerobený Populous. Ale 
s dôrazom na detaily. Aj zabudnutá relatívna maličkosť 
dokáže spôsobiť kataklyzmu biblických rozmerov. 


Dostávame sa do role boha. Nie, nemáme žiadneho 
avatara, nemáme ľudskú podobu, sme jednoducho mocná 
bytosť, ktorú tie maličké humanoidné veci na zemi nazý- 
vajú Dych. Máme možnosť nabrať vodu, piesok alebo lávu 
a umiestniť ju niekam inam ako pôvodne bola. Okrem toho, 
ak bytostiam pomôžeme založiť dediny pri totemoch, 
dostaneme k dispozícii ich silu (tých totemov). Napríklad 
vyparovanie vody, zahasenie ohňa, zmeniť všetku vodu na 
želatínu a podobne. Jednoduchý koncept, jednoduché 
ovládanie, a dajú sa s ním robiť veľké veci. 

Úžasným prvkom v tejto hre je totižto fyzika. Všetko 
reaguje so všetkým. Keď niekde vylejeme veľa vody, tá sa 
postupne preženie krajinou až kým nestečie do mora. Ak 
cestou narazí na oheň, zahasí ho. Ak na lávu, tak sa začne 
odparovať, ale súčasne začne láva tuhnúť na kameň. Voda 
spôsobuje aj eróziu a vniká prach, ktorým pre zmenu 
môžeme pokryť holú skalu, aby na nej mohli vyrásť stromy 
a tráva. Tieto sa pre zmenu môžu chytiť horieť od okolo 
tečúcej lávy. Pokiaľ nezastavíme požiar vodou, alebo 
vykopaním nejakého jarku, zhorí nám postupne všetko. 
Jednoducho tento svet je spracovaný naozaj detailne a jed- 
notlivé elementy sa navzájom ovplyvňujú. 


Na to, aby sme nemuseli naozaj stále striehnuť na celú 
mapku nám tvorcovia dali k dispozícii rastliny. Máme 
rastlinku, ktorá v sebe kumuluje vodu a pri náznaku ohňa 
ju zo seba vypustí. Máme stromy, ktoré po narastení horia 
a akk nim dotečie voda (a nie je jej príliš veľa), tak sa vy- 
parí. No a máme malé guľaté rastlinky, ktoré pri styku s 
ohňom, alebo lávou vybuchujú. Tieto sú nenahraditeľné, 

pokiaľ chceme vytvoriť koryto pre vodu alebo lávu v tvrdej 
skale. Okrem samotných levelov, ktorých prejdenie nám 
zaberie asi tak 12 — 18 hodín čistého času si autori pripravili 
„challenges“, kde sme postavení pred nejakú úlohu a 
máme ju splniť za čo najkraší čas. 


Ovládanie je veľmi jednoduché. Vystačíme si s myškou, 
tlačítkami 1 — 4 a medzerníkom. Ľavým myšítkom elementy 
naberáme (vytvára sa obrovská guľa, či už prachu, vody 
alebo lávy), pravým zase púšťame na zem. 1 — 4 slúžia na 
aktivovanie sily totemov a medzerníkom dávame povel hu- 
manoidom, aby šli obsadiť iný totem, zabrať nejaké 
ochranné kúzlo, či obsadiť prechod do ďalšieho levelu. 


Vizuálne prostredie hry je nádherné. Celý čas máme akýsi 
čiastočne snový pocit. U mňa to posilnilo vžitie sa do by- 
tosti, ktorá je natoľko iná ako ľudkovia na zemi a tak 
nekonečne mocná, že pre ňu to je jednoducho iba akési 
formovanie predstavy, alebo budovanie sna. Hudbu v hre 
prezentujú sami humanoidi a pripomína najviac hudbu aus- 
trálskych Aborigénov, alebo domorodcov v pralesoch, ktorí 
ešte neboli poškvrnení civilizáciou. Pasuje do prostredia, 
ale vzhľadom na nízky počet motívov sa pomerne rýchlo 
opočúva. Ešte že domorodci hudbu používajú ako 
ochranný prostriedok proti vode alebo ohňu, takže ju nie je 
počuť stále. 

Fyzikálny engine je ako som už písal skvelý. Čo mi na hre 
prekážalo bolo správanie humanoidov. Je tam úplne 
strašný pathfinding, takže veľakrát šli po úplne nemožnej 
ceste. A akonáhle sa niekde zjavila prekážka, jednoducho 
zastavili a volali po mojej pomoci, aj keď sa na nich rútilo 


tsunami. Úprimne, byť naozaj bohom, 
tak to celé škrtnem a začnem znovu s 
inou civilizáciou. K tomuto by som pri- 
dal podobnú zlú skúsenosť so samot- 
ným kódom hry. Hru sme na účely 
recenzie stiahli cez steam. Po 
spustení nabehla klasická obrazovka 
od steamu, oznamujúca mi, že by som 
mohol potrebovať sériové číslo. Na 
základe skúseností so steamom, 
klikám na cancel. Ok. Hra sa však 
chce pripojiť na U-play, službu od 
Ubisoft. Keďže bez toho to nejde, 
pripájam sa na U-play, nechám si re- 
setnúť heslo, vyplním údaje v 
launcheri a dostávam sa KONEČNE 
ďalej. Hra odomňa pýta sériové číslo 
pre U-play. Už dosť rozmrzelý vypí- 
nam hru, spúšťam znovu, klikám na 
tlačítko copy to clipboard, aby som 
sériové číslo mal, spúšťa sa launcher 
hry a... A vypisuje mi, Že servery U- 
play sú nedostupné a mám to skúsiť 
neskôr znovu. Trvalo ďalšiu pol hodinu 
kým som sa dostal k hraniu. 


Druhý naozaj „zábavný“ problém mi 
priniesol tiež launcher. Idem konečne 
nahrať video na recenzovanie, klikám 
na From Dust a príde chyba, že 
launcher je poškodený a treba to 
reinštalovať. Mažem teda cez steam 
celý obsah hry, inštalujem nanovo a 
pri spustení... To isté. AŽ po chvíli 
googlenia som sa dopracoval k rieše- 
niu, ktoré spočívalo v zmazaní samot- 
ného launcheru, jeho downloadu zo 
stránok ubisoftu (kde link samozrejme 
nie je viditeľne umiestnený a treba po 
ňom naozaj pátrať), a následovnej in- 
štalácii. To našťastie pomohlo, inak 
neviem kde by skončila táto recenzia. 


Aby som to nejako zhrnul dokopy. Hra 
je pomerne zábavná, má ten správny 
supeň obtiažnosti, takže nie je ani 
príliš ľahká ani priliš ťažká. Graficky je 


pekne spracovaná a zvukovo nenah- 
nevá. Nahnevá však odfláknutá práca 
programátorov na samotných ľuďoch 
a technické problémy launcheru alebo 
Ubisoftu. Konečné hodnotenie však 
nereflektuje problémy s Ubisoftom, 
pretože by to z môjho pohľadu bolo 
nefér voči tvorcom hry. A mimo- 
chodom, hra pre Xbox 360 je podľa 
toho čo som čítal dosť odlišná, niek- 
toré levely na PC sú podstatne ťažšie 
a bez správneho načasovania hneď 
na začiatku je nemožné ich prejsť. 


PC,PS3,Xbox 360 
Výrobca 8. Distribútor: Ubisoft 
Multiplayer: nie Lokalizácia: nie 

- fyzika hry - pathfinding 

- sandbox spôsob - technické spracov- 


prechádzania väčšiny "e launcheru 
levelov - paranoidné kontrolovanie 


kľúča Ubisoftom 

Akčných hack nslash RPGčiek nie je nikdy dosť a tak 
nám dnes po úspechu obzvlášt kvalitnej diablovky 
Torchlight relatívne neznáme štúdio Supergiant Games 
prináša Bastion, titul, ktorý si počas tohtoročnej E3 vy- 
dobil viac ako desiatku ocenení v kategórií staho- 
vateľných hier, čo už samo o sebe značí len jediné — je 
to hra, ktorú jednoducho musíte vyskúšať. 


Donedávna túto môžnosť mali len šťastliví majitelia plat- 
formy Xbox 360, avšak vtýchto dňoch sa konečne dočkala 
aj hráčska obec, uprednostňujúca osobné počítače, keďže 
titul sa s veľkou parádou objavil aj v distribučnej sieti 
Steam. Obohatený o rozkošné full HD rozlíšenie a custom 
ovládanie, Bastion vo svojej verzii pre PC jasne dokazuje, 
že aj relatívne mladé štúdio dokáže vyprodukovať titul, u 
ktorého dochádza k hromadnému padaniu sánok. A pozor, 
nie tých snežných! 


Majstrovský cit pre detail a nápaditosť pritom hra odhalí už 
v prvých okamihoch s ňou — ocitáte sa totižto v koži bez- 
menného chlapca, ktorý sa preberá na troskách civilizácie, 
postihnutej akousi zdrvujúcou katastrofou. Čo sa stalo? 
Kam sa všetci podeli? Prečo je svet rozmetaný na cucky? 
Ako to, že som prežil? Tieto a ešte viac otázok vám pre- 
bleskne hlavou v momente, kedy sa s chlapčenským hrdi- 
nom po prvý krát porozhliadnete po okolí a uvedorníte si, 
že niečo tak dizajnérsky osviežujúce tu naozaj dlho nebolo. 
Totižto, Bastion je síce klasickou izometrickou akčnou 
RPG, avšak samotné herné reálie sú spracované v tak 
originálnom duchu, že aj neskoršia repetitívnosť vám v 
ničom neskazí zážitok, sprostredkovaný práve spôsobom, 
akým sa pred vami „otvára“ cesta ďalej. Vtip akejsi „Živosti“ 
jednotlivých levelov pritom spočíva v jednoduchom princípe 
budovania lokácií postupne, ako nimi prechádzate, takže 
v momente vášho pohybu v pred sa táto dynamika uplatní 
aj vo vašom okolí. Rázom tak pred vami hra vybuduje 
malebné scenérie plné všakovakých zničiteľných objektov 
a stavieb, ktoré vám svojim prekrásnym spracovaním 
neraz vykúzlia úsmev na tvári. Áno, Bastion je graficky nád- 
hernou gamesou a pokiaľ hľadáte niečo, čo by vás psy- 
chicky povzbudilo, rozhodne to nájdete v tomto titule v 
miere viac než vrchovatej. 


Späť ale k základným herným mechanizmom. Po krátkom 

Boris "Blade" Kirov 


úvodnom leveli vás hra vovedie do osady zvanej Bastion. 
Usadlosť je zdecimovaná a jej jadro tvorené akýmisi mod- 
rými kryštálmi, je rozletené po celom šírom okolí. Ako už 


, 


teda asi tušíte, bude vašou primárnou úlohou Bastion dať 
do laty (vrátane výstavby budov, určených na manažment 
vašej postavy), a to práve pozbieraním všetkých častí 
„mestského jadra“, nachádzajúcich sa v tých najrozmanite- 
jších leveloch, aké nám kedy tento žáner bol schopný 
priniesť. Ich náplň je síce tradičnou zmesou prieskumu 
lokácií a boja so všakovakými monštrami a bossakmi, 
avšak v kontexte s originálnym „tvorením“ týchto levelov 
vás ich obsah neprestane baviť ani po x-tom raze. Medzi 
levelmi samotnými sa potom presúvate prostredníctvom 
miestneho teleportu, pomocou ktorého sa viete veľmi 
rýchlo dostať zo základne kamkoľvek na mape regiónu. No, 
kamkoľvek nie, predsa len je hra tvorená zmesou levelov 
(alebo ak chcete, instancií), avšak tento aspekt výrazne 
napomáha pocitu, že tamojší herný svet má svoju históriu 
a je naozaj tak obrovský, ako to z mapy na prvý pohľad 
vyzerá. V súvislosti s primárnymi levelmi samozrejme 
nesmiem zabudnúť ani na tie vedľajšie, v rámci ktorých sa 
ku slovu dostanú rozličné challenges, umožňujúce vám 
dostať sa k rozmanitým upgradom, skillom či predmetom 
vysokej hodnoty. 


Pozor! Aby ste si ale nemysleli, že Bastion vám okrem RPG 
štruktúry hlavnej príbehovej kampane ponúkne aj rovnako 
bohaté RPG prvky v rámci samotného gameplayu. To 
rozhodne nie — spomínané predmety či skilly totižto auto- 
maticky neznamenajú, že sa v hre dočkáte tradičných skill 
líšt či inventára. Všetky RPG elementy sú tu totižto prezen- 
tované v tej najzákladnejšej podobe. Vaša postava bude 


ku príkladu mať prístup len k striktne 
vymedzenej zostave zbraní, pričom v 
boji bude môcť použiť len dvojicu z 
nich plus jeden špeciálny skill 
(granáty, míny, smrsť šípov a pod.). 
Zbrane ako také potom bude možné 
vylepšovať pomocou dvoch platidiel — 
špeciálneho upgradujúceho predmetu 
(osobitného pre tú ktorú zbraň) a 
hernej in-game meny, majúcej podobu 
akýchsi modrých kameňov. Za ne si 
bude možné v zodpovedajúcich bu- 
dovách neskôr kúpiť nie len nové bo- 
jové skilly, ale aj predmety, ktoré ste v 
predchádzajúcich leveloch nechtiac 
minuli a ktoré by sa vám mohli zísť. 
Medzi tie významnejšie patria jednoz- 
načne liehoviny, pomocou ktorých si 
vášho zverenca pri prechode na nový 
level v miestnom liehovare pasívne 
vylepšujete. Z ostatných RPG znakov 
sa sluší potom spomenúť systém 
health a mana potionov či postupné 
vylepšovanie odolnosti vašej postavy 
s tým, ako postupujete v levelingu 
nahor. 


Bastion sa teda na prvý pohľad môže 
javiť ako tuctový zástupca žánra 
akčných RPG, avšak dôvod, prečo je 
už teraz radený medzi klasiky arká- 


dových hier, tkvie predovšetkým v jeho 
fantastickom audio-vizuálnom preve- 
dení, ktoré spolu s chytľavou 
hrateľnosťou a ľahko pochopiteľnými 
hernými princípmi musí upútať naozaj 
každého. Autori sa skrátka vykašľali 
na jednotnú farebnú paletu či stereo- 
typné filtre a namiesto toho nám s 
obrovskou porciou odvahy 
naservírovali grafiku, ktorá svojou pe- 
strofarebnosťou nemá na dnešnom 
trhu konkurenciu. Počiatočný strach z 
gýčovitosti ale vyprchá veľmi rýchlo, 
keďže pútavo tajomný príbeh chlapca 
aj napriek istej miere klišovitosti pohltí 
a nepustí, až kým nám doprevádzajúci 
(a obzvlášť podarený) komentár 
nevysloví poslednú zo svojich 
myšlienok. Bastion je skrátka hra, 
ktorá podobne ako Braid či Torchlight 
dokazuje, že aj s malým rozpočtom sa 
dokážu robiť obzvlášť pamätihodné 
diela. Inými slovami, berte všetkými 
desiatimi! 


k. + - krásny audiovizuál 
- výborná hrateľnosť 
- osviežujúci dizajn lokácií 
- dobre fungujúce herné 
mechanizmy 


PC, Xbox 360 


Výrobca: Supergiant Games Distribútor: Steam 
Multiplayer: nie Lokalizácia: nie 


- neskôr mierny stereotyp 


- občasná frustrácia z 
padania do prázdnoty 


V 

Nie som veľkým odborníkom na Bibliu, ale s veľkou 
dávkou istoty môžem povedať, že hier s touto tem- 
atikou sme tu k dnešnému dňu naozaj veľa nemali. V 
podstate si ani v tejto rýchlosti neviem spomenúť na 
žiadnu, ktorá by pracovala s tak citlivou sférou 
duchovného života akou ten religiózny istotne je, takže 
z tohto uhla pohľadu možno novinku z dielne lgnitionu, 
akčnú adventúru EI Shaddai: Ascension of the Meta- 
tron, považovať za akéhosi priekopníka. 


Priekopníka nie v zmysle herných prvkov, ale v zmysle nos- 
ného príbehu, inšpirovaného rozporuplnou knihou Eno- 
chovou, teda knihou, ktorá sa nedostala do biblického 
kánonu ani u katolíkov, ani u protestantov a je teda mno- 
hými zákonite považovaná za podvod. Či je tomu naozaj 
tak, to radšej nechajme na uvážení svetových historikov 
(pozor, nie tých cirkevných, keďže tí si upravia pravdu tak, 
ako im vyhovuje), my sa radšej zamerajme na titul 
samotný, ktorý už od počiatku svojho vývoja budil obrovský 
obdiv nie len vďaka uvedenej tematike, ale predovšetkým 
vďaka famóznemu vizuálu, sľubujúcemu nebývalý um- 
elecký zážitok — minimálne teda čo sa technického spra- 
covania týka. Je ale hra v rovnakej miere zábavná a 
hrateľná, ako je (očividne) prekrásna? Nuž, to sa dozviete 
už z nasledujúcich riadkov. 


Ako som už v úvode spomínal, z príbehového hľadiska je 
titul v istej miere inšpirovaný knihou Enochovou, avšak 
tento charakter v hre vystupuje ako človek-pisár samot- 
ného Boha a teda nie je len Bohom osvieteným prorokom, 
ako ho popisuje spomínané „literárne“ dielo. Navyše, v 
úvode hry je Enoch poverený úlohou navrátiť 7 padlých an- 
jelov späť do neba, pretože ak to neurobí, sám „nejvyšší“ 
zošle na ľudí katastrofálnu povodeň — opäť tu ale dochádza 
k rozporu s písanou predlohou, v ktorej Enoch vystupuje 
ako pra-pradedo Noaha, teda človeka, podľa knihy Gene- 
sis čeliaceho obdobnému povodňovému „problému“. Odhli- 
adnúc od týchto drobných odlišností medzi oboma dielami 
(knihou a hrou) je ale príbeh titulu v podstate ľahko 
stráviteľným a jednoduchá premisa daná hľadaním sied- 
mych anjelov, ktorí sa vzopreli vôli Pána, pôsobí svojou re- 
ligióznou tematikou keď už nič iné, tak aspoň neotrelo a 
osviežujúco. Nehovoriac ani o tom, že na vašej dobro- 
družnej ceste vás bude doprevádzať samotný Lucifel (s „[“ 

El Shaddai: Ascension of the Metatron 


na konci — teda žiaden preklep), ktorý je nielenže oháknutý 
podľa najnovšej módy, ale dokonca komunikuje s Bohom 
prostrednáctvom mobilu, čo si rozhodne nič iné než 
pochvalu za odvahu a originalitu nezaslúži. Tak si skrátka 
predstavujem inovatívny prístup k tradičným témam! 


Z hľadiska žánrového zaradenia je ale titul po stránke 
herných princípov a mechanizmov skôr konzervatívnym a 
pokiaľ by som ho mal v skratke definovať, istotne by sa v 
mojom slovníku použitých slov hneď niekoľko krát objavil 
aj pojem „God of War“. Nebojte sa ale, žeby nám Ignition 
len slepo okopíroval to, čo fungovalo u spomínanej série a 
nahrubo to vložil do svojho diela — El Shaddai je totižto 
učebnicovým príkladom toho, ako sa inšpirovať u 
konkurencii a pritom si zachovať aj svoju vlastnú tvár. Tá 
„tvár“ má samozrejme podobu fantastického, priam ar- 
tového vizuálu (ku ktorému sa ešte vrátim), avšak ani po 
stránke hrateľnosti hra nenudí — prieskum úžasne nadiza- 
jnovaných lokácií vás nenechá ani na moment so zatvore- 
nou hubou a keď sa následne dostanú ku slovu súboje, 
vaša hravosť, ktorá vám ostala ešte z čias detstva, dostane 
toľko priestoru na realizáciu, že inak ako výbornou zábavou 
to naozaj neskončí. A pritom k bitkám samotným vám stačí 
poznať iba jeden „čudlík“ pre útok plus nejaké tie doda- 
točné kombinácie, vďaka čomu vám akčná zložka titulu 
prakticky ihneď prejde do krvi. Nebojte sa ale, žeby ste v 
rámci bitiek s rozmanitými súpermi či bossmi, čelili stereo- 
typu — práve naopak. Trojica odlišných zbraní, ktorými 
budete môcť protivníkov (ale aj oni vás) „poštekliť“, totižto 
funguje na princípe kameň-nožnice-papier a tak sa počas 
bojových stretov nevyhnete istej miere taktizovania, či už 
majúcej podobu sústavnej očisty zbraní (pošpinené sú 
menej účinné), alebo ich kradnutia omráčeným súperom. 
Našťastie, autori umne pochopili, že nie každý je dobrým 
stratégom a tak aj v prípade, že váš hrdina príde o všetku 
svoju belasú zbroj a ocitne sa tak na prahu smrti, budete 
môcť pomocou dvojice súčasne stláčaných buttonov 
návratíť ho v plnej sile späť medzi živých. Skrátka, frustrá- 
cia je v prípade EI Shaddaia naozaj neznámy pojem. 


Vrátim sa teraz ale konečne k toľko ospevovanému vizuálu. 
MDK, Outcast, Dreams: To Reality, Killer 7... to všetko boli 
tituly, ktoré svojimi imaginatívnymi hernými reáliami 
dokázali posadiť na zadok nejedného originalitu vyhľadá- 

vajúceho fajnšmekra a neraz tak svo- 
jim dychberúcim „pozlátkom“ zakryli aj 
drobné nedostatky, kváriace samotný 
gameplay. Dnes uvedenú rodinu ná- 
paditých hier bez diskusií rozširuje El 
Shaddai — s jedenástimi totálne 
graficky odlišnými kapitolami sa 
skrátka radí k najkrajším a vizuálne 
najhodnotnejším herným zážitkom, 
aké nám súčasná éra digitálnej 
zábavy dokáže poskytnúť. Nápadmi 
pritom nehýri len samotný dizajn loká- 
cií (ktoré sú o to atraktívnejšie a „foto- 
genickejšie“, že autori sa nemuseli 
babrať s pohyblivou kamerou, ale vys- 
tačili si — po vzore God of Waru — len 
s jej statickou verziou) ale aj dizajn 
protivníkov a predovšetkým teda 
bossov, ktorých stretnete počas vašej 
dobrodružnej výpravy vcelku 
požehnane (konieckoncov, musíte 
predsa navrátiť do neba až " padlých 
anjelov), takže rozhodne sa nemusíte 
obávať, žeby ste na skutočnú výzvu v 
podobe súboja s jedným z nich museli 
čakať tak dlho, ako tomu bolo u 
spomínanej PStrojkovej série. Z 
hľadiska originality poňatia, ale za jed- 
noznačný triumf herných dizajnérov 
považujem bytosti zvané Nephilim — 
potomkovia ľudí a padlých anjelov 
totižto svojim „safalátkovým“ výzorom 


krásne reprezentujú svoju podstatu 
„stratených“ živých foriem, márne 
hľadajúcich svoje miesto na Zemi. 


Ojedinelý vizuál je potom samozrejme 
krásne dopíňaný aj netradičným au- 
diom s prekvapivo početnými etno- 
motívmi, čo ešte väčšmi umocňuje 
celkovú, mimoriadne hodnotnú estet- 
ickú kvalitu titulu. No a ak sa k tomu 
navyše pripočíta aj krajne návyková 
hrateľnosť, či majstrovsky vyvážený 
pomer adventure a akčnej zložky hry, 
je EI Shaddai: Ascension of the Meta- 
tron bez diskusií tak príjemným prek- 
vapením, že inak ako deviatkou tento 
skrytý klenot herného univerza ohod- 
notiť ani nemôžem. Obdobné záblesky 
geniality sa totižto dnes len tak často 
nevidia. Urobte si teda láskavosť a vy- 
bodnite sa na segueliádu, ktorá nás 
čoskoro zaplaví... Enoch ju totižto svo- 
jimi neoddiskutovateľnými kvalitami 
hravo a bez sebamenších problémov 
poráža! 


Výrobca: lgnition Entertainment Distribútor: IE 
Multiplayer: nie Lokalizácia: nie 

- fantastický dizajn Ň - drobné problémy so 
J jú spracovanie statickou kamerou 
tu A - môže pobúriť ortodoxných 
- chytľavý súbojový systém, Te 

hrateľnosť veriacich :) 
- netradičná tematika 

NHL 12 


Je to v hre... 19 rokov do nás každý rok EA Sports 
hučia toto heslo a recenzentským nováčikom ním 
možno aj napovedajú, kdeže to treba hľadať na- 
jvýraznejšie novinky toho-ktorého ročníka enejdžel tu- 
tausntniekoľko. 


Výnimku netvorí ani tohtoročná hra, takže sa okamžite po 
zapnutí cítite tak akoby ste stretli starého kamoša. Vet- 
eránom série následne prudko zdvihne tep akýsi náznak 
intra, ktorý ale následne vyšumí niekam do stratena a výraz 
blaženosti strieda opäť raz posmutnelá tvár. Holt návrat k 
starým zlatým časom, z rokov, ktoré ešte nezačínali 
číslovkou dvetisíc sa nekoná, na geniálne intrá starých 
dielov (98,99,2000) môžme iba spomínať. 


Dojem nevylepší ani už tradične odfláknuté menu, ktoré 
svojou neprehľadnosťou a ťažkopádnosťou pripomína 
niektoré systémy verejnej správy v našej drahej materskej 
krajine. Už by sa súdruhovia z Vancouveru mohli zasa 
nakopnúť a vytvoriť niečo nové. Dokážem pochopiť, že 
musia každý rok prezentovať nové hracie módy, ale dá sa 
to urobiť aj lepšie ako ich natrieskať do hlavného menu bez 
ladu a skladu, niekde medzi nastavenia hry a credits. 
Priznám sa, že patrím medzi konzervatívnejších hráčov 
NHL a tak ma nebaví prebíjať sa k môjmu tradičnému 
módu Be a GM cez kopu iných kvázi zaujímavých 
serepetičiek. Ale čo tam po menu poďme k samotnej hre, 
tentokrát totiž našťastie autori z EA Sports zamakali viac 
na hernej stránke nového hokeja. Samozrejme novinky sa 
objavujú aj v nehernej sekcii, ale to podstatné ako som už 
napísal vyššie je v hre. Vizuálne sa samozrejme nezmenilo 
takmer nič, takže už po štvrtý, či piatykrát je celá show nás- 
tupu na ľad stále rovnaká a nudná. Ani samotný zápas, čo 
sa grafického spracovania nedoznal žiadnych prevratných 
zmien, dokonca ma pri hraní podozrievali, že recenzujem 
minulý ročník. Ale nie všetko je tak ako sa zdá. Zmeny síce 
nie je vidieť, ale cítiť. A to poriadne. Závisí to však aj od 
toho či ste sviatočný hráč, pravidelný hráč, alebo hardcore 
hráč. Ako to myslím? No jednoducho, tento rok autori na- 
jviac zamakali na fyzike. A nutno podotknúť, že ju skutočne 
prekopali, nie je to len nejaké jemné posunutie parametrov 
na ukazovateľoch doľava. 


Ako som ale povedal, zábavné je sledovať, ako tieto zmeny 

vnímajú hráči. Relatívny, alebo aj absolútny nováčik, ktorý 
hral maximálne posledný ročník si zmeny možno ani pori- 
adne nevšimne, predsa len takým ľuďom stačí defaultné 
nastavenie a hru si užívajú tak nejak arkádovo. Hráč ktorý 
ma za sebou pár ročníkov už si pár detailov určite všimne, 
minimálne zo začiatku bude mať problém s prihrávkami, 
najviac ale zmeny pocítia veteráni série, zmenou fyziky sa 
im totiž zmenilo mnoho zaužívaných zvykov, prihrávanie je 
iné, hráči sa menia troška inak a aj puk sa v mnohých situá- 
ciách správa úplne inak ako predtým. Našťastie to vôbec 
nie je na škodu, naopak prispieva to k priblíženiu sa k reál- 
nemu hokeju. 


Sám som mal spočiatku veľký problém si na nové fyzikálne 
zákony zvyknúť. Prihrávanie, alebo nakorčuľovanie si do 
voľného priestoru mi robili väčšie problémy, ako som 
myslel. Zmenilo sa aj menenie hráčov, hra vás teraz na 
hráča ku ktorému smeruje puk prepne o niečo skôr ako v 
minulých dieloch, spočiatku tak budete v ofsajde viackrát 
ako budúca doktorka práv slečna Andrea Járová na fotkách 
bez podprsenky. A to aj napriek tomu, že sa po novom hráči 
snažia nechávať za sebou nohu na modrej čiare. Našťastie 
stačí pár zápasov a celkom vám tento systém prejde do 
krvi. Zistíte tak napríklad, že sa dá geniálne vysúvať krídlo 
krížnym pasom cez strednú tretinu. 

Výrazným prerodom prešla aj schopnosť hráčov zastaviť 
protihráča. EA Sports popracovali na spôsobe prepočíta- 
vania stretov a výsledok skutočne pocítite (niekedy 
doslova). Budete preklínať malých obrancov, pretože s nimi 
je niekedy veľmi ťažké zastaviť niekoho telom. Jednoducho 

tak ako aj v reálnom hokeji, ak sa taký 
Ovečkin v plnej rýchlosti zrazí s našim 
Višňovským, pri všetkej úcte k hoke- 
jovým schopnostiam topoľčianskeho 
odchovanca, fyzika nepustí a Ovečkin 
ho jednoducho prerazí. To sme tu ale 
mali aj minulý rok, tentokrát už je 
šanca, že by predsa len Višňa mohol 
vyhrať, stačí sa napríklad skrčiť vys- 
trčiť zadok a Ovečkin si zabéka vo vz- 
duchu. Fyzikálny model síce spôsobí, 
že naľade skončia obaja borci, ale vy 
si môžete vychutnať zastavenie 
megahviezdy. Jednoducho, v NHL 12 
sa oplatí staviť na reálne fyzikálne 
zákony, ak ste vysoký a silný môžete 
skúsiť preraziť, dá sa, ak ste ale malý 
a ľahký, treba sa snažiť buchnúť do 
súpera tak, aby ho to aspoň vyhodilo 
z rovnováhy, spoluhráči už sa 
postarajú o ďalšie veci. 


Podobne ako fyzika, bola reklamnou 
masážou výrazne predhadzovaná aj 
možnosť reálneho boja v bránkovisku. 


- 
o 

Teda napríklad vrážanie a dobiedzanie 
do brankára. Tu už sú moje pocity roz- 
poruplnejšie, ale aby som nekrivdil 
hovorím, že to ako tak funguje. To zna- 
mená, že tak ako bolo povedané, páni 
v maskách stratili svoje hájenie a 
môžete im to osladiť mnohými spô- 
sobmi. Funguje to dobre v prípade 
dorážania pukov, dosiahnuť tzv. 
"škaredý" gól po dorážaní a búchaní 
do brankára, pokiaľ ten nemá puk vo 
svojej moci, je oveľa jednoduchšie ako 
v miulosti. Ak gólman puk nedrží, stále 
máte vysokú pravdepodobnosť, že ho 
do brány zasuniete aj z bránkoviska. 
Menej už ma tešilo to, že kolízny sys- 
tém hráč-brankár zatiaľ funguje tak 
nejak napolovicu. Síce to vyzerá efek- 
tne, keď v plnej rýchlosti narazíte do 
brankára, ktorý samozrejme spadne a 
teatrálne mu naviac odletí maska, ale 
pripravte sa na to, že v mnohých zá- 
pasoch si za niečo podobné vyslúžite 
zbytočné tresty, čo síce je v súlade s 
pravidlami, mnohokrát ste v tom však 


nevinne pretože vy už ste dávno hrali 
s iným hokejistom, ako s tým, ktorý ne- 
jakou zotrvačnosťou vletel do gól- 
mana. Ale to už tak býva, že určité 
veci fungujú v NHLkách ako tak pori- 
adne až ďalší rok po tom, čo sú mo- 
hutne ospevované ako novinka. 


Hernú časť NHL 12, ale treba hodnotiť 
veľmi kladne, to čo predvádza tento 
rok je k hokeju oveľa bližšie ako 
čokoľvek čo ste doteraz hrali. Navyše 
všetky zmeny, ktoré som teraz opísal 
sa dvojnásob prejavia v online zá- 
pasoch človek vs. človek. Tam sa to už 
niekedy skutočne podobá reálnemu 
hokeju (ehm teda skôr našej ex- 
tralige), pretože nie je núdza o chyby 
v rozohrávke, nepresné prihrávky, 
alebo naopak krásne vysunutia 
krížnym pasom atď. Ak hrávate online 
treba dostať nový systém do krvi a 
budete sa kráľovsky baviť. 


Zmeny sa však udiali aj v nehernej 

časti. Asi najvýraznejšie vám udrie do 
očí možnosť zohrať zápas pod holým 
nebom, teda odohrať tradičný zápas 
na bejzablovom ihrisku, pod honos- 
ným názvom Winter Classic. Treba 
uznať, že autori sa s prezentáciou zá- 
pasu vyhrali, všetko je také, ako si to 
pamätáte z telky, dokonca vám popred 
kameru padajú snehové vločky, no 
reálne sa iné podmienky do samot- 
ného zápasu moc neprenášajú, takže 
hoci sneží ako Santa Clausovi za 
domom, puk si lieta po ľade akoby ho 
zrovna prešiel rolbár Laci s rolbou. Ale 
ak máte radi netradičnú atmosféru 
budete sa baviť. 


Novinkou je aj nový mód Be a Legend. 
I keď nie je až tak nový, nová je jeho 
prezentácia. Ide totiž o upravený mód 
Be a Pro, kedy však miesto svojho 
vytvoreného nováčika ovládate niek- 
torú z legiend NHL, na výber sú 
napríklad Jeremy Roenick, Steve Yz- 
erman, Mario Lemieux i sám Boh 
Wayne Gretzky, ktorý má už vmladom 
veku atribúty naboostované tak, že sa 
Sydney Crosby môže schovať do 
šatne a plakať, že ho bolí hlava. Žiaľ 
zabudnite na to, že by ste si zahrali za 
týchto matadorov v ich časoch, tak 
ako to napríklad umožní nová NBA 
2K12. Ich kariéru budete budovať v 
reálnom čase, čiže teraz, čo je škoda. 
Predsa len by ma viac bavilo zahrať si 
taký retro zápas Edmonton Oilers - 
New York Islanders z polovice 80tych 
rokov, alebo pomôcť Detroitu zlomiť 
pasť stredného pásma a poraziť vo 
finále NHL New Jersey v roku 1995. 
Snáď sa dočkáme nabudúce. Takto 
ostala táto novinka tak nejak prešľapo- 
vať na mieste. 


Samozrejme zmien je ďaleko viac, 


spomínať ich ale otrocky všetky nemá 
zmysel, za reč snáď ešte stojí to, že v 

režime Be a Pro si počas zápasov 
konečne môžete zrýchľovať čas do 
ďalšieho striedania a nemusíte otrocky 
sedieť na striedačke, kým vás tréner 
nepošle znova na ľad. 


Zrátané a podtrhnuté tohtoročná NHL 
12 je hra podarená, neprináša síce 
prevratné zmeny, ale tie ktoré nám 
predložila majú opodstatnenie a prib- 
ližujú hokej oveľa bližšie reálnemu 
zážitku z hry. Určite ju odporúčam 
kúpiť aj ak už máte doma predchádza- 
júce ročníky, pretože samotný zápas 
vám prinesie nové zážitky, treba len 
hrať, hrať a hrať, čím viac budete mať 
nahrané tým väčší rozdiel oproti pred- 
chádzajúcim dielom budete cítiť. A keď 
už sa tam niekde budete motať pred 
bránkou, šupnite tam jeden aj pre Pal- 
iho. Zbohom PD #38 


/ há HOMIEDA. 

verí on : 


PANEHNNNEN LA 
Reebok 


- nová fyzika 

- zmeny v režime 
BeaPro 
- škaredé góly 


Výrobca: EA Sports Distribútor: EA Czech 
Multiplayer: áno Lokalizácia: české titulky 


pästných súbojov 
- nedotiahnutý mód Be a Legend A 


- strety hráča s brankárom 
- zastarané spracovanie 


RECENZIA 

Ruské hry sú iné. Nie tak iné, ako napríklad Ázijská 
produkcia, ale iné v zmysle, že akokoľvek sa ich 
budete snažiť zaradiť do mainstreamu, nikdy sa vám 
to s úspechom nepodarí. Dôvod, prečo produkciu „vý- 
chodného“ bloku možno bez problémov rozlíšiť od 
hier západu spočíva v odlišnom prístupe štúdií k ma- 
teriálu, ktorý pretvárajú do hernej hmoty. Žiadna recyk- 
lácia jedného a toho istého, žiadne zjednodušovanie, 
žiadna tuctovosť a stereotyp — tzv. ruské hry sa totižto 
vyznačujú nie len vynikajúcim zmyslom pre detail a 
logickú kompozíciu scén, ale taktiež aj riskantným 
používaním nie až tak mainstreamových herných 
mechanizmov, vďaka čomu samozrejme slávia 
úspechy predovšetkým u hard-core publika, ktoré im 
je zaich odvahu nepodľahnúť konzumnej vetve hráčov 
nadosmrti povďačné. 


Hry z východných luhov a hájov majú ale taktiež aj jeden 
spoločný, negatívny znak — neraz im totižto chýba ten 
povestný „final touch“, ktorý by ich spravil bezproblémovo 
fungujúcimi, teda takými, ktoré keď spustíte a začnete hrať, 
nemusíte sa obávať, že by vám nebodaj „spadli“ či pred- 
hodili nejaký obzvlášť otravný bug. Holt, také sú už ale tituly 
z produkcie východu a dnes sa k ním hrdo pridáva aj 
pokračovanie Red Orchestry, ktoré sme mali možnosť 
naživo otestovať počas nedávného GamesComu a ktoré v 
nás zanechalo prevažne kladné dojmy. Ani dvojka, ob- 
darená hromadou výborných nápadov a prekvapivo 
náročných gameplay mechanizmov nezabúda na svôj 
pôvod a preto hneď v úvode trpí niekoľkými neduhmi, 
vďaka ktorým má Šancu presadiť sa na západnom trhu 
naozaj sťaženú. Chcete bližšie detaily? Tak tu ich máte. 


Pôvodom mód pre Unreal Tournament - Red Orchestra, sa 
krátko po svojom vzniku stala synonymom hard-core FPS 
multiplayerovky, ktorá z krutých reálií druhej svetovej vojny 
nerobí len kulisy pre tupú strieľačku, ale odvodzuje z nich 
všetky podstatné herné mechanizmy a prvky. V praxi to 
teda znamenalo, že run-and-gun štýl, známy zo série Call 
of Duty, nemal v titule žiadne uplatnenie a pokiaľ sa hráči 
nesprávali ako skutoční vojaci (tzn. nepostupovali takticky 
a obozretne), ich herný zážitok plný smrti a čakania na 
respawn, nebol istotne tak zábavným, ako si predstavovali. 
Na druhú stranu, fanúšikovia realizmu boli z hry doslova 

nadšení a konečne si tak mohli užiť FPS z obdobia 2. sve- 
tovej bez toho, aby museli bojovať so všadeprítomnou 
arkádovosťou. Nie je preto prekvapením, že tento koncept 
založený na čo najvierohodnejšom vyobrazení dobových 
reálií, sa stal stavebným základom aj druhého dielu, ktorý 
nám ale narozdiel od predchodcu okrem mulťáku prináša 
aj singleplayer, navonok predstavujúci ideálne tréningové 
pole pre nováčikov v sérií. 


Nanešťastie, už z prvotných okamihov hry pre jedného 
hráča je jasné, že tento komponent autori dorábali ako 
posledný a preto ako taký príliš nefunguje. Áno, máme tu 
rozmanité dobové záznamy, áno, je tu akási „príbehová“ 
omáčka, predstavujúca obliehanie Stalingradu, teda bitku, 
okolo ktorej sa celá Red Orchestra 2 točí... k čomu 
všetkému je ale tento cirkus, keď samotná herná náplň je 
v podstate len obyčajným bot-matchom, kde predovšetkým 
AI zúfalo nezvláda ani základne pudy sebazáchovy? Je 
jasné, že v menších mapách s malým počtom hráčov, kde 
sa hrá len na „fragy“, je mizernosť umelej inteligencie nie 
až tak očividná, avšak v otvorených mapách ROZ, v 
ktorých neraz bojuje až 64 postáv, je idiotizmus počítačom 
riadených protivníkov naozaj až dych vyrážajúci. Single- 
player teda zákonite nemôžem doporučiť ako nič iné, než 
len ako kvalitný tutoriál pre mulťák, keďže vás aspoň ako 
tak oboznámi z mapami a mechanizmami, ktoré v tejto hre 
fungujú a ktoré sú rozhodne hard-corovejšie, než by ste na 
prvý pohľad tipovali. 


Spomínaná hra viacerých hráčov je teda to, o čo tu pred- 
nostne ide. S trojicou herných módov a hromadou výborne 
navrhnutých máp je totižto multiplayer aj napriek svojej 


k Boris "Bladé" Kúkov, 


Red Orchestra 2: Heroes of Stalingrad 


náročnejšej podstate tak silne 
návykovým zážitkom, že veľmi rýchlo 
zabudnete na rambo štýl boja a za- 
čnete sa na virtuálnych bojiskách 
konečne správať ako vojak. Aj napriek 
tomu, že hra ponúka tri odlišné herné 
módy, zďaleka najhranejším je mód 
Territory, v rámci ktorého musí jedna 
strana obsadiť určité punkty, zatiaľ čo 
tá druhá jej v tom musí stoj čo stoj 
zabrániť. Azda nemá zmysel ani ko- 
mentovať, ako atmosfericky potom pô- 
sobí také obliehanie — určitého 
strategického bodu — pri počte až 64 
hráčov na bojisku je autenticita zážitku 
tak silná, že v momente, kedy s viac 
ako dvadsiatkou bratov v zbroji 
vyrazíte do útoku, neubránite sa poc- 
itom číreho heroizmu. A to pritom za- 
siahnete do bojov len ako vojak — ešte 
väčší zážitok vám totižto hra 
sprostredkuje počas tankových bitiek, 
kedy ako jeden z členov posádky 
budete mať na starosti len tú 
konkrétnu úlohu a neraz tak budete 


brať svoj „job“ natoľko vážne, že 
kľudne pre neho obetujete aj nejaký 
ten kill na vlastnom účte. Vďaka Bohu 
preto, že autori s nasadením tankov 
naozaj nešetrili a tak si za ich „volanty“ 


budete môcť sadnúť v drvivej väčšine 
máp. 


Ovládanie, ďalšie majstrovské dielo 
tvorcov tejto hry, si síce spočiatku vyži- 
ada niekoľko vaších nadávok, avšak 
akonáhle vám prejde do ruky, inak už 
FPSky ovládať ani nebudete chcieť. 
Ako vojaci Red Orchestry 2 sa totižto 
konečne budete môcť po bojisku po- 
hybovať bez akýchkoľvek obmedzení. 
Lišiacky šprint z polohy ležmo, šprint 


z polohy čupiacej, plazenie sa, plynulé 
preskakovanie prekážok, štveranie 
sa... no skrátka, čokoľvek čo bolo 
vyžadované od pohybových schop- 
ností vojaka danej doby, to isté 
dokážete vy aj v jeho virtuálnej 
podobe. Navyše, autori do hry zakom- 
ponovali vskutku revolučný FPS 
cover-up systém, ktorý presne vysti- 
huje svoju podstatu — pokiaľ sa skrý- 
vate za prekážku, dopredu nevidíte 
ani hovno. Pokiaľ chcete niečo vidieť 
a prípadne aj vystreliť, musíte spoza 
prekážky „vykuknúť“, čím sa ale 
zákonite vystavíte nebezpečenstvu v 
podobe opozičných sniperov. Pre nes- 
melých samozrejme nechýba ani 
možnosť streľby na slepo, pre zve- 
davých naopak možnosť nakláňať sa 
na jednu alebo druhú stranu a takticky 
tak očumovať situáciu pred vami. S 
rovnako maniakálnym citom pre viero- 
hodnosť bolo spracované aj narábanie 
so zbraňami samotnými. Nielenže 
máte klasický pohľad cez mieridlá, ale 
k dispozícii máte navyše ešte aj druhý 
stupeň akéhosi „zoomu“, a to v prí- 
pade, že na moment zadržíte dych. A 
aby toho nebolo málo, dokonca si 

môžete nastavovať optiku podľa vzdi- 
alenosti, na ktorú strieľate! U guľome- 
tov (ktoré sú vám baz stabilnej 
„podložky“ totálne k ničomu) je pre 
zmenu mimoriadne zaujímavý mech- 
anizmus podpornej paľby — ním totižto 
v radoch súperov znižujete morálku, 
ktorá následne neblaho vplýva na 
presnosť ich streľby. Nehovoriac ani o 
tom, že guľometnou paľbou narobíte 
takú zvukovú paseku, že iba hotoví 
samovrahovia vystrčia hlavu nad kryt, 
že reku čo je to za rámus. 


Apropo zvuky — ak hľadáte vierohod- 


nosť aj v tejto oblasti Red Orchestry 2, 
budete audio doporovodom hry min- 
imálne rovnako milo prekvapení, ako 
samotným gameplayom. Pichľavé 


ozveny streľby, dunivá kanonáda 
tankov, desivo ohlušujúca delostr- 
elecká podpora... to všetko vytvára tak 
intenzívny a pohlcujúci pocit z vojny, 
že v podstate nemôžem tomuto as- 
pektu hry prakticky nič vytknúť. Škoda 
len, že po grafickej stránke je titul síce 
pekným, avšak totálne nezoptimalizo- 
vaným dielom. Sám som dokonca mal 
problém vôbec nastaviť si AR na 16:9, 
pretože hra mi ho aj napriek na- 
jnovším driverom za akýchsi záhad- 
ných dôvodov v menu nastavení 
nesprístupnila a tak som tento prob- 
lém musel riešiť tak povediac under- 
groundovou cestou. Hra ako taká mi 
pritom odmietala plynulo bežať už na 
tých vyšších grafických nastaveniach, 
s čím Crysis 2 pri adekvátnych settin- 
goch nemal ani najmenší problém. 
Nevyladenými, či dokonca nefungu- 
júcimi, sa potom ukázali byť aj niektoré 
fundamentálne herné prvky a mecha- 
nizmy, vďaka ktorým je momentálne (v 
čase písania recenzie) pokazený lev- 
eling postavy či diskutabilná (ne)sta- 
bilita herných serverov. Tak či onak, do 

budúcnosti sa z Red Orchestry 2 is- 
totne stanej grafický parádna a PORI- 
ADNE FUNGUJÚCA FPSka, avšak 
dnes je zabugovanosť predovšetkým 
jej technickej stránky, výrazným a pre 
mnohých dokonca neprekonateľným 
nedostatkom. 


| tak je ale vhodné povedať, že os- 
viežujúco realistický gameplay tejto 
ruskej odpovede na západne WW2 
FPSky nemá dnes vo svojej sfére ži- 
adnu konkurenciu a pokiaľ hľadáte 
konečne niečo taktickejšie a duchap- 
Inejšie, je Red Orchestra 2 pre vás 
ideálnym spoločníkom na čoraz dlhšie 
chladnejšie večery. Len si pre ňu 
pripravte dostatočné železo, pretože 
inak vám z tej druhej svetovej ostanú 
len nezrozumiteľné fragmenty. A to by 
ste neradi, však? 


Výrobca: Tripwire Interactive Distribútor: 1C 
Multiplayer: áno Lokalizácia: nie 


- dobová autenticita a 
vierohodnosť 
- prepracované ovládanie 
- dizajn máp 
- atmosféra a hrateľnosť 


- nulová optimalizácia 
herného kódu 


- hromada nedostatkov a chýb 
technického charakteru 

- niektoré (zatiaľ) nefungujúce 
prvky 

LiikášesDolno" Dolniak 


Gears of War 3 


Hovorili ste si niekedy prečo si autori tejto hry vlastne 
hovoria Epic Games? Ak áno, tak teraz ste na svoje 
úvahy dostali celkom jasnú odpoveď. Zabudnite na ne- 
jaké Call of Duty, či Medal of Honor, Gears of War 3 je 
totiž stelesnená epickosť, filmovosť, grandióznosť, 
megalománia... 


Tak na úvod si predstavte čisto hypotetickú situáciu, že by 
ste posledných pár rokov žili niekde v jaskyni, alebo v kláš- 
tore mimo civilizácie a o sérii Gears of War ste nikdy 
nepočuli. Keď v roku 2006 vyšiel prvý diel, ako jedna z vla- 
jkových lodí konzoly Xbox 360, herný svet sa razom zmenil. 
Jednak priniesol vynikajúcu grafiku, plnú detailov (bola to 
jedna z prvých hier postavených na, v tom čase, úplne 
novom, Unreal Engine 3), predstavila aj nový spôsob ovlá- 
dania prostej third person akčnej hry s prepracovaným sys- 
témom krytia, ktorý si od nej vypožičala kopa 
konkurenčných titulov. Po roku sa, celkom prekvapivo, ob- 
javila aj na platforme PC, pravdepodobne posledný krát v 
dejinách série. Osudy skupiny vojakov, bojujúcej proti krvi- 
lačnej rase Locustov, vďaka svojej neopakovateľnej atmos- 
fére nadchli státisíce hráčov po celom svete. Roku pána 
2008 nás autori poctili druhým dielom, ktorý sa niesol v 
duchu hollywoodskych trhákov a reputácia série sa zdvihla 
ešte o čosi vyššie. A tak sa v mnohých diskusiách často 
vyskytovala otázka, či vývojári znova dokážu prekročiť svoj 
tieň a urobiť tretí diel ešte kvalitnejším. Väčšina z vás však 
už pravdepodobne aj tak zascrollovala na výsledné hod- 
notenie (alebo im napovedala veľmi optimisticky ladená an- 
otácia), a tak rozhodne netreba skrývať, že sa to, napriek 
skeptickým predpokladom, opäť podarilo, Zoberme si však 
všetko pekne poporiadku. 


Tri roky čakania na trojku boli skutočne mučivé, určite sa 
každému hráčovi zapísala do srdca scéna, kedy naši hrdi- 
novia odlietajú, nad troskami mesta Jacinto, kamsi... Na 
planéte Sera však ubehlo iba 24 mesiacov. Za tento čas sa 
stihla rozvinúť celkom nová rasa Lambent, čo sú vlastne 
starí známi Locusti, ktorí zmutovali za pomoci látky Immul- 
sion. Hlavní protagonisti sa nachádzajú na lodi Sovereign, 
ako jednej z mála fungujúcich základní frakcie COG. Jed- 
ného dňa na loď prilieta z dlhého exilu veliteľ Prescott a 
táto návšteva naštartuje dianie vskutku globálnych 
rozmerov. Marcus Fenix zisťuje, že jeho otec je stále nažive 

a vskutočnosti bol unesený samotným Prescottom na istú 
vedeckú základňu, takže sa ho vyberie hľadať. Nejde tu 
však len o čisto rodinné stretnutie, ale hlavne o to, že Adam 
Fenix pozná spôsob, ako definitívne zastaviť hrozbu Lam- 
bent. 


Príbeh sa snaží byť hlavným hnacím motorom vášho pos- 
tupu hrou a musíme uznať, že sa mu to darí skutočne 
dobre a to tým, že schopne rozvíja charaktery jednotlivých 
hrdinov a oni už rozhodne nepôsobia, ako anonymné stroje 
na zabíjanie, ale ako skutoční ľudia z mäsa a kostí. Neobá- 
vajte sa samozrejme nejakých zložitých citových vzplanutí, 
Marcus bude večne málovravný drsniak a Baird nepríde o 
svoju nálepku večne nespokojného, ale tento jemný ľudský 
prvok (UŽ naznačený minule) dodáva hre celkom iný 
nádych. Najzaujímavejšie je pozerať sa na to, ako sa Dom 
vyrovnáva so smrťou svojej manželky. Pribudli aj nové 
postavy, ako napríklad čiernovláska Sam, či tretí z bratov 
Carminovcov. Predtým epizodické charaktery, Anya Stroud, 
alebo Dizzy Walin sa dočkali oveľa väčšieho priestoru. 


Aj keď sa autori dušovali otvorenejšími úrovňami, než min- 
ule, nejaké extrémne zmeny cítiť nie je. V podstate je lin- 
earita základom toho, že zostávate neustále v strehu, 
všemožnými skriptami si hra udržuje vašu pozornosť od za- 
čiatku do konca. Nie, skutočne tu nie je jediné hluché 
miesto, kde by ste si povedali: „Tak toto nevyšlo.“ Hra je 
premyslená do najmenšieho detailu, nenudí vás opaku- 
júcimi sa úlohami, ale neustále pred vás predkladá nové 
výzvy, ktoré sú skutočne variabilné. Chvíľu sa plížite okolo 
stráží, v snahe nespustiť poplach, za moment sa ukrývate 
pred paľbou z kanónu v zákopoch, bránite vojenskú zák- 
ladňu, jazdíte varmádnom vozidle s guľometom..., frekven- 
cia neočakávaného je počas hernej doby neustále na 
rovnakej (vysokej) úrovni. Akciu dávkuje niekedy na kaž- 
dom kroku, inokedy ju strieda s oddychovými pasážami, 
kedy najlepšie vyniknú pikantné hlášky hrdinov. Čierny 
humor je občas dosť ostrý, ale nikdy nie trápny a veríme 
tomu, že sa minimálne raz pri hre zasmeje na komentároch 
postáv každý. 


Ďalšou kapitolou je spomínaná filmovosť, tá súvisí so 
všetkým vyššie uvedeným. Nenarážame len na klasické 
ingame animácie (takisto bravúrne zvládnuté), ale celkový 


pocit z hry. Celý čas si pripadáte ako 
v akčnom filme s tými najvyššími pro- 
dukčnými kvalitami. Odzrkadľuje sa to 
hlavne v audiovizuálnom prevedení. 
Graficky je táto hra už prakticky ab- 
solútna špička možností Xboxu 360 a 
slovo „nádhera“ sa vám do úst dostaví 
veľmi často, textúry sú vo vysokom ro- 
zlíšení a modely (najmä postáv) hýria 
toľkými detailmi, že hra môže smelo 
stáť po boku takého Crysis 2 
(samozrejme jeho konzolovej verzie, 
tá PC je už vďaka omnoho silnejšiemu 
hardvéru niekde úplne inde). Tomu 
sekunduje aj vysoká audio kvalita, či 
už ide o zvuky zbraní, vozidiel, hudbu, 
alebo dabing. Nič z toho však nie je 
samoúčelné, ale pomáha vytvoriť 
dokonalú atmosféru planéty, kde sa 
bojuje o holý život. Niektoré scény pô- 
sobia takým emocionálnym tlakom, že 
sa slabšie povahy možno neubránia 
slzám. 


Hrateľnostne sa nový diel prakticky 
nezmenil, avšak, čo iné aj čakať. Stále 
ovládate obrovského vojaka, na 
ktorého sa pozeráte odzadu a pri 
mierení sa pohľad prenesie do módu 
„cez plece“. Šikovne sa premiestňu- 
jete pomedzi prekážky a postupujete 
bojovým poľom dopredu. Je to také 
jednoduché, že by sa dalo povedať, že 
v podstate len buď idete, stojíte, 
strieľate, sekáte, alebo stláčate nejaké 
tlačidlo, bez zapojenia šedej mozgovej 
kôry. To nič nemení na fakte, že hra je 
aj tak neuveriteľne zábavná. Dalo by 
sa povedať, že Gears of War 3 je prak- 
ticky úplným protikladom nedávneho 
hitu Deus Ex: Human Revolution, na- 
priek tomu ju staviame na rovnakú 
úroveň. Keď sami uvidíte efektmi 
nabitú hektickú prestrelku, kde všetko 
vybuchuje, nepriatelia vyskakujú zo 
zeme takmer všade a vy sa kryjete up- 
rostred krížovej paľby, vyvolá to vo vás 


pocit úplnej bojovej eufórie a budete si 
to chcieť zopakovať znova a znova, a 
stále dokola. 


Zbraňový arzenál sa nedočkal ne- 
jakých závratných noviniek, napriek 
tomu sa tu nové kúsky objavujú. Na- 
jzaujímavejším prírastkom je zbraň 
vystreľujúca projektily, ktoré sa zaryjú 
do zeme, vynoria sa priamo pred 
cieľom a vybuchnú. Dá sa tiež naraziť 
na luparu, dvojhlavňovú brokovnicu s 
odpílenou prednou časťou, ktorej 
obrovský účinok degraduje len veľký 
rozptyl nábojov a nutnosť nabíjať po 
každom výstrele. Stavíme sa ale, že aj 
tak po väčšinu hry ponesiete základný 
samopal Lancer s primontovanou mo- 
torovou pílou. Takisto sa tu vyskytuje 
aj akási jeho retro verzia s klasickým 
bajonetom. Zbrane budete používať 
na staré známe typy nepriateľov, ale aj 
na nových jedincov, hlavne zástupcov 
rasy Lambent. Jednou z ich nepríjem- 
ných vlastností je vybuchovať po úmrtí 
a tak sa hodí držať sa od nich ďalej. 
Nechýbajú však ani skvelé súboje s 
bossmi. 


Hra je prednostne orientovaná na 
kooperáciu až pre štyroch hráčov v 
online hraní a pre dvoch v 
splitscreene. Na koľko zábavný coop 
bude, závisí pochopiteľne od toho s 
kým hráte, ale v partii kamarátov je to 
rozhodne veľmi príjemný zážitok. Nie, 
že by bol osamotený hráč v nevýhode, 
ale nevyužije naplno všetky herné 
možnosti. Napríklad v momente, kedy 
máte odstrániť stráže, skôr ako spus- 
tia poplach, je nutné zlikvidovať dvoch 


- príbeh, dialógy 
- grafika, zvuky 
- dokonalá hrateľnosť 
- level dizajn, co-op mód 


Výrobca: Epic Games Distribútor: Microsoft 
Multiplayer: áno Lokalizácia: české titulky 


naraz z pomerne veľkej diaľky. Sami 
zlikvidujete jedného, ale umelá in- 
teligencia odmieta spolupracovať, 
alarm jeden zo strážcov zapne a máte 
o problém postarané. Iné problémy s 
AI sme neregistrovali a hru je celkom 
v pohode možné prejsť aj osamote. 
Príjemnou výzvou je obtiažnosť, ktorá 
sa neustále pozvoľna zvyšuje a ku 
koncu už skutočne cítite pomerne 
veľký tlak na vaše schopnosti. 


Gears of War 3 je geniálna hra, nie 
kvôli akýmsi hlbokým filozofickým 
myšlienkam, ale kvôli tomu, že ide o 
koncentrovanú zábavu. Koncept série 
bol dotiahnutý prakticky do dokon- 
alosti a je veľký problém niečo 
vytknúť. Je to ako keď zoberiete najsil- 
nejšie momenty oboch predchádzajú- 
cich dielov a umocníte ich na druhú. 
Sága si ani lepšie zakončenie priať 
nemohla a pocit, že hráte skutočne 
výnimočný počin vás neopustí po celú 
dobu ani len na sekundu. Ak vlastníte 
Xbox 360 a máte aspoň trochu radi 
akčné hry, táto je pre vás skutočná 
povinnosť. 


- AI raz za čas 
pochybí 

Launch party Resistance 3 


Sony prichystala v predvečer spustenia predaja Resistance 3 veľkú party pre novinárov a obchodných part- 
nerov. Takmer 7 hodín trvajúca akcia bola síce naplánovaná na minútu presne, no keďže dochvíľnosť časti 
pozvaných ľudí by sa skôr dala nazvať meškám len pol hodinu, všetko nabralo trochu hektickejší spád, no 
rozhodne táto akcia stála za to. Len sa obávam, že Sony má asi nejaké tajné informácie, ktoré tají celému ľud- 


stvu. Čítajte ďalej a pochopíte. 


Celý príbeh sa začína pred budovou 
Sony v Prahe, kde sa nie zas tak 
početná skupina účastníkov prešľa- 
puje z miesta na miesto a nervózne 
pofajčieva. Následne vyfasujeme vo- 
jenské známky s menami, aby v prí- 
pade úmrtia bolo možné vyrozumieť 
najbližšiu rodinu a ak by z nás ostal 
len mastný fľak, aby mali aspoň ten 
kúsok plechu, čo by im nás pripomí- 
nal. Ubezpečím vás, nakoniec sme sa 
vrátili vrovnakom počte ako sme prišli 
na miesto určenia, aj keď naše telá 
boli už len prázdne schránky bez 
duše, úplne zničené, unavené, dobité, 
plné modrín a škrabancov. Jediné 
vaše želanie je padnúť do postele, no 
ak máte pred sebou ešte cestu domov 
a ráno hneď zas do práce, no to už nie 
je príjemná predstava. Ale mne sa to 
píše, ja som prišiel na intrák a padol 
do postele, no zvyšok redakcie trpel. 


Už sme sa teda stretli a sme označení, 
môžeme sa teda vybrať na prísne 
tajné miesto konania akcie, ale že ste 
to vy, tak vám povieme — tankodrom 
Milovice. Po vystúpení nečakajte žŽi- 
adne milé uvítanie, len krik inštruk- 
torov, že už sme mali byť dávno 
prezlečený do zelených mundúrov a 
nastúpení pred stolom so zlovestne 
vyzerajúcimi zbraňami. Nasleduje 
scéna ako z filmu Nepriateľ pred brá- 
nami, každý dostane ochranné oku- 
liare, zbraň AK-47 a jeden zásobník. 
Potom už kráčame na bojisko do lesa. 
Po krátkej inštruktáži, síce pre nás 
novinárov bola samozrejme úplne 
zbytočná, keďže máme tisíce fragov a 
sme ostrieľaní bojmi v toľkých hrách, 
že už to ani nevieme spočítať, začala 
airsoftová bitka novinárov proti ob- 
chodným partnerom. Asi chápete, že 
aj napriek rozľahlosti ihriska sa bojo- 
valo len na určitých úsekoch 
ďalekonosnou paľbou, pretože be- 
hanie pre niektorých účastníkov by 
znamenalo istú smrť. Musím povedať, 
že prekvapujúco novinári prehrali 
obidve bitky, ale mám pocit, že to bolo 
našou nižšou celkovou hmotnosťou :D 
Naša redakčná trojica so súčtom 
hmotností niekde okolo 270kg a s fak- 

tom, že DanKanFan a Chinaski ab- 
solvovali aj prezenčnú vojenskú 
službu bola hviezdou bojov. 


Následne sme sa presunuli späť pred 
hlavnú budovu, aby sme zbrane 
odovzdali a aby na nás mohlo byť 
opäť nakričané, že sa máme premiest- 
niť do veľkého zeleného monštra v 
podobe BVP (bojové vozidlo pechoty 
alebo pre menej znalých povedzme 
obrnený transportér). Terén bol 
dokonale pripravený, vzhľadom na to, 
že predchádzajúci deň veľmi inten- 
zívne a dlho pršalo. Zvláštne, opäť 
sme boli poučení, ako sa máme a 
nemáme správať pri jazde, aby sme 
sa dožili jej konca. Musím konštatovať 
za celú redakciu, že aj napriek týmto 
rečiam sme všetci traja vystúpili takí 
dobití, že nám doma ani neuveria, že 
sme boli na hernej akcii. Šéf DanKan- 
Fan veľmi miluje prírodu, no ako sa 
ukázalo ona jeho zrovna nie a tak na 
tú facku konárom stromu asi dlho nez- 
abudne. Zároveň som nabral pocit, že 
nás v Sony považujú za nejakých za- 
ostalcov, keďže popri jazde sme mali 
možnosť sa osprchovať “čistou“ vodou 
z kaluže. Hmm, to som napísal zle, nie 
že sme mali možnosť, my sme 
jednoducho nemali na výber. Na záver 
nasledovala časť najťažšia a to zliezť 
po mokrom a neuveriteľne šmykľavom 
povrchu BVP dole na bezpečnú zem. 
Za splnenie tohto guestu by sme určite 
zaslúžili nejakú odmenu. 


No a keďže už aj Slnko si potrebovalo 
ísť pospať, čas napredoval a nás už 
čakalo len posledné stanovište. Tu boli 
sme absolvovali tri veci — jazdu na 
štvorkolke, jazdu v Humvee a streľbu 
zo vzduchovky. Adrenalínová jazda na 
štvorkolke sa zrazu ale zmenila na 
výletnú jazdu, lebo vás brzdí pomalší 
kolega, ktorý by pri vyššej rýchlosti 
mohol mať blato nielen na topánkach. 
Jazda v Humvee po tankodrome, po 
tom čo ste sa viezli v BVP, vám už 
príde ako jazda luxusnou limuzínou po 
slovenskej diaľnici, aj keď jazda vzadu 
na korbe za veľkým guľometom bola o 
niečo adrenalínovejšia. Posledná vec 


prichystaná bola už spomínaná 
streľba zo vzduchovky. Každý mal tri 
diabolky a cieľom bolo vystrieľať na- 
jvyšší počet bodov. Hneď po príchode 
bola vyhlásená súťaž a prvý traja mali 
byť odmenení cenami. Keďže ja som 
prišiel na strelnicu v ten najnevhodne- 
jší moment, bolo už šero a na terče 
nebolo dobre vidieť, dve rany som 
strieľal dosť naslepo a následne prišlo 
svetlo a rana za 10 bodov. Výsledný 
súčet 24 bodov, ten prekonal o jeden 
jediný bod DanKanFan a posledný 
Chinaski povedal, že nás nebude 
strápňovať :) a súťaž neabsolvoval. 
Škoda. 


Tým sa skončila naša zábava a prišiel 
odpočinok v podobe občerstvenia, 
ktoré bolo úplnou spásou. Prednášku 
o Resistance 3, keďže recenzia už je 
na svete, sme vymenili za prednášku 
od bývalého člena zásahovej jednotky 
a profesionálneho ochrancu ľudí a ma- 
jetku v Čechách, ale aj v ďaleko 
nepokojnejších krajinách stredného 
východu, ktorú si aj vy môžete pozrieť 
v priloženom videu, rozhodne stojí za 
to. Ešte pred týmto zaujímavým 
rozprávaním nás ale čakala slávnos- 
tná dekorácia víťazov. Dvaja víťazi boli 
z airsoftu, každý na jednej strane, no 
žiaľ bez nás a tri miesta sa vyhlasovali 
v streľbe. Tušíte správne, tu 
GamesWeb.sk bodoval, DanKanFan 
obsadil delené prvé miesto a ja som 
sa umiestnil na tretej pozícii. Ako som 
už povedal, škoda, že sme nestrieľali 
všetci :) Aj keď aj dve ceny stačili, aby 
po nás ostatní ľudia vrhali nevraživé 
pohľady. 


IstroCon a Comics Salón 2011 sú za nami 


Po roku sa opäť brány bratislavského Istropolisu otvorili návštevníkom festivalov IstroCon a Comics Salón. 
Išlo už o 24. ročník IstroConu a 8. ročník Comics Salónu, to sú už obdivuhodné čísla a je vidieť, že tieto dve 
akcie majú pomerne slušnú históriu a ukázali, že o tieto dva fenomény je medzi ľuďmi stále záujem. To dokazuje 
nakoniec aj počet návštevníkov, ktorý sa tento rok opäť zvýšil a chýbalo len kúsok a bola by prekonaná hranica 
11 000 účastníkov, konečné číslo ale znie 10 945. 


Pre nás sa všetko začína už v pred- 
večer prvého dňa, kedy sme do 
priestorov Istropolisu priviezli pódium 
a všetky potrebné veci, aby sme vás 
mali kde a čím zabávať. Ako organizá- 
tori hernej sekcie sme to nemali 
jednoduché, no podarilo sa nám priv- 
iesť aj nejaké tie exkluzivity a aj pred- 
nášky stáli určite za to. Veď v piatok sa 
konala slovenská premiéra hrania 
Gears of War 3 a tak mali všetci 
návštevníci príležitosť vyskúšať si hru 
ešte pred jej oficiálnym začiatkom 
predaja a to všetko kompletne v 3D a 
na pohodlnom gauči. Takže od piatku 
do nedele dostal Xbox s magickým 
dvd-čkom s Gears of War 3 poriadne 
zabrať. Hralo sa v co-op móde, takže 
stačilo zobrať kamaráta, priateľku 
alebo len náhodného okoloidúceho, 
nasadiť okuliare a išlo sa na vec. 


Pomerne slušnú nálož exkluzivít si pre 
fanúšikov prichystalo EA. Ich stánok 
rozhodne nezíval prázdnotou, tituly 
ako Battlefield 3, Mass Effect 3, FIFA 
12, NHL 12, ale aj The Sims 3: Pets 
neustále lákali obrovské kvantá 
hráčov. Škoda len drobných problé- 
mov s alfa verziami hier, ktoré mali 
občas tendenciu sa zaseknúť. 
Obrovskú smolu mali fanúšikovia Star 
Wars, ak sa tešili, že si zahrajú The 
Old Republic, boli sklamaní. IstroCon 
totižto spadol do diery, kedy pred- 
chádzajúca verzia hry bola stiahnutá a 
nová sa ešte len chystá na vypustenie 
do sveta, žiaľ, museli sme sa spokojiť 
len s filmovými ukážkami. Kaž- 
dopádne tento stánok nešlo moc 
prehliadnuť, obrovská stena so Star 
Wars: The Old Republic, obrovský 
reklamný plagát na Battlefield 3 a sto- 
jany The Sims 3 v tvare diamantu, 
ktorý je pre túto sériu tak typický vám 
okamžite udreli do očí. 


Nemohol chýbať ani Microsoft, ten sa 
prezentoval obrovskou Kinect sekciou, 
kde ste si na štyroch televízoroch 
mohli zahrať rôzne hry a stať sa tak na 
chvíľu ovládačom. Exkluzívne tu bola 
možnosť si zahrať Kinect: Star Wars a 
vyskúšať aj nedávno vydaného The 


36 WWW.GAMESWEB.SK 


Gunstringera. K tomu všetkému bola 
ešte samozrejme aj Xbox sekcia s 
množstvom hier, pri ktorých bolo tak- 
tiež neustále plno. Opäť sa ale 
ukázalo, že Kinect dokáže zaujať 
veľké množstvo nehráčov a aspoň na 
chvíľu z nich hráčov spraviť. 


Kde sú Xboxy, musí byť aj zdravá 
konkurencia a tou je pre Microsoft 
spoločnosť Sony, ktorá priviezla 
Playstation 3 a nejaké PSP. Nemohla 
chýbať už vydaná Resistance 3, o 
ktorej toho už na našej stránke bolo 
popísaného až až. Tak ako aj predtým 
Killzone 3, Resistance ste si mohli 
vyskúšať so špeciálnym ovládačom 
Sharp Shooterom. Gran Turismo 5 sa 
zasa jazdilo v stojanoch, ktoré hráčom 
dávajú pocit, že sú v kokpite auta a 
umocňujú tak zážitok z jazdy. 


Okrem týchto veľkých stánkov boli na 
poschodí ešte ďalšie veci ako 
Karaoke, veľké množstvo DDR padov, 
stolná hra Warhammer, ktorú si 
okamžite zamilujete pre jej krásne 
figúrky a dokonca aj laserová hra. O 
poschodie nižšie, ako už býva 
zvykom, bolo hlavné sídlo Comics 
Salónu, tam bolo ešte väčšie 
množstvo DDR padov, ale napríklad aj 
kútik so stolnými hrami a obrovské 
kvantum obchodov s tematikou 
mangy, anime a neviem čoho 
všetkého ešte. 


GamesWeb.sk nemal len jeden 
stánok, priviezli sme niečo málo aj z 
nášho herného obchodu GamesMar- 
ket.sk, ten bol hneď pri schodoch a 
pútal pozornosť hlavne niekoľkými 
figúrkami a zberateľskými edíciami 
hier. Samotný stánok GamesWebu bol 
neďaleko. Opäť nechýbalo pódium, na 
ktorom sme vám predstavili Gears of 
War 3 a na ktorom prebiehalo veľké 
množstvo súťaží s našimi partnermi. 
Našťastie sa všetky súťaže obišli bez 
akéhokoľvek zranenia, pretože hádzať 
loptičky do rozvášneného davu je 
nebezpečné, ľudia pre jednu loptičku 
sú schopní vás pokojne uhryznúť. 
Rozdali sme teda kopec cien od Log- 


itechu a rovnako veľa cien od Mi- 
crosoftu. Zasúťažiť ste si mohli aj v 
rôznych minisúťažiach priamo na 
pódiu, stačilo si na Kinecte zatancovať 
a získať najviac bodov a cena bola 
vaša. S cenami ešte súvisia aj turnaje 
v rôznych hrách — Mortal Kombat, 
FIFA 12, NHL 12, DoTA a mnoho 
iných. Počítačové hry sa samozrejme 
hrali na výkonných herných note- 
bookoch od spoločnosti Toshiba, ktorá 
je už dlhodobejším partnerom 
GamesWeb.sk. Pre najlepších boli 
pripravené rovnako hodnotné ceny. 
Naša spolupráca s Toshibou sa pre- 
javila aj v tom, že sme pre vás exk- 
luzívne priniesli prvý 3D notebook na 
svete, ktorý na zobrazenie 3D obrazu 
nepotrebuje okuliare a 3D obraz zo- 
brazuje natívne na monitore. 


Poslednou kapitolou IstroConu a 
Comics Salónu sú prednášky. Tých 
bolo ako každý rok neúrekom a bolo 
náročné ich vôbec postíhať všetky. No 
a keď už aj človek stíhal, ešte to auto- 
maticky neznamenalo, že sa dostane 
aj dovnútra. Na niektorých pred- 
náškach bol taký nátresk, že to ľudia 
rovno vzdali. Trhákom boli prednášky 
EA, aj keď my sme sa nedozvedeli nič 
nové, niektorí ľudia určite áno. Na Bat- 
tlefield 3 sa spustili otázky o multiplay- 
eri, no nakoniec sa našlo niečo aj pre 
singleplayer. Obrovská masa sa pri- 
valila na SWTOR a pol prednášky 
nakoniec zabrali len otázky, žiaľ kedy 
bude open beta sme sa nedozvedeli, 
na to je zatiaľ IstroCon malý festival. 


Takže po roku musíme opäť konštato- 
vať, že kto nebol, spravil chybu a mal 
prísť, keď už pre nič iné, tak aspoň pre 
ten zážitok a veľa kostýmov, ktoré sú 
pre slovenské festivaly úplné typické. 
A ak vám ani všetky tie hry, program, 
kino, kostýmy, prednášky a tombola s 
hodnotnými cenami nestoja za to, tak 
potom ste asi príliš nároční. 


Na záver by sme tak ešte chceli 
poďakovať našim partnerom: Mi- 
crosoft, Toshiba, Logitech, Electornic 
Arts. Sony a GamesMarket.sk. 


Sú hry digitálnou reprezentáciou "fetu"? 
o, Bois "Blade? Kirov 


Výpoveď závisláka odkrýva krutú 
pravdu... alebo nie? 


Prvý deň bol viac menej bezproblé- 
mový — po tom, ako som sa na re- 
cepcii dozvedel nemilé správy 
ohľadom (ne)dostupnosti interne- 
tového pripojenia v hoteli, som ako 
správny dovolenkár zamieril do miest- 
neho „pirate“ baru, s cieľom zahnať 
smútok z mojej absencie vo sfére 
herného diania nejakým tým obzvlášť 
lahodným koktejlom. Mohamed, ka- 
marádsky barman, mi pre tento účel 
namiešal bolehlav zvaný teguila 
boom, ktorého som v krátkom 
časovom slede vypil až 5 kusov, čím 
som údajne prekonal miestny rekord 
držaný nejakým rusom, ktorý sa ale po 
9 „náleve“ akosi nepríjemne povracal, 
takže defakto vydržal iba 4 kolá. Ja, 
ako správny slovák, som ale nepocítil 
žiadne závažnejšie zmeny v stave 
hladiny žalúdočných štiav a tak som 
zbytok dňa strávil síce odtrhnutý od 
herného sveta, avšak s mierne pri- 
blblým úsmevom na tvári. 


Už druhý deň ale nastala kríza. Pre- 
bratím miliardy sociálno-politických 
tém s kolegami dovolenkármi som 
síce zabil približne dve hodiny lehára 
na pláži, avšak nutkanie pozrieť si 
niektoré z obľúbených herných 
stránok či zahrať si niektorú z ro- 
zohraných gamesiek, stále silnelo. Ne- 
hovoriac ani o tom, že presne v tých 
dňoch mi bola domov doručená 
zásielka s Deus Exom, subjektívne 
najočakávanejšou hrou tohto roka, 
takže myšlienkové pochody mojej 
telesnej schránky, grilujúcej sa na 
pekelne žeravom Egyptskom slnku, 
boli zákonite smerované len do sféry 
digitálnej zábavy. Našťastie, ako 
človek nadmieru prezieravý, som si do 
privzatého iPhonu naládoval tucet 
herných hitov typu Bejeweled, Tiny 
Tower, Settlers, Plants vs Zombies či 
ArkanoArena, takže s dostatkom 
chládku nad hlavou (to viete, slnko na 
čitateľnosti displeja príliš nepridáva) 
som mohol pokojne pokračovať v 
hobby, od ktorého som bol tak dra- 
sticky odseparovaný. 


Abstinenčné príznaky, ktoré v plnej 


sile udreli už v druhý deň môjho 
pobytu mimo herného brlohu, 

samozrejme neustávali ani v nasledu- 
júcich etapách dovolenky, čím som ale 
zákonite začal uvažovať nad mimori- 
adne závažnou otázkou — sú hry 
závislosťou? Mnoho fanúšikov tejto 
formy zábavy považuje gamesy len za 
hobby resp. profesiu, avšak odluka od 
tohto typu „entertainmentu“ sa už ale 
v spoločnosti akosi nerieši. Odhliad- 
núc od závislákov na onlinovkách je 
totižto otázka naviazanosti na hry rov- 
nako pálčivou, ako je tomu v prípade 
iných závislostí. Sám som totižto mal 
možnosť neblahé dopady nedostatku 
prísunu „obľúbeného“ artiklu okúsiť na 
vlastnej koži a poviem vám, že posled- 
ných pár dní pred odletom domov som 
len ustavične uvažoval nad tým, ktorú 
z hier si zahrám ako prvú či koľko 
hodín odvisnem na nete študovaním 
noviniek a článkov zo sféry herného 
biznisu. Ak toto nie je dôkaz, že hry sa 
pre mna stali akousi formou závislosti, 
tak potom sú všetci alkoholici nefalšo- 
vanými abstinentami. 


Aby ste si ale nemysleli, že slovíčko 
závislosť automaticky —ako sa nám 
snaží spoločnosť vsugerovať- zna- 
mená niečo zlé. Aj medicínska definí- 
cia popisuje závislosť ako duševný, 
resp. telesný stav, ktorý je charakteri- 
zovaný naliehavou túžbou alebo 
potrebou vykonávať určitú činnosť (ide 
o tzv. návykové konanie, ktoré je pod- 
kategóriou závislosti), avšak k popisu 
„javu“ nepoužíva vyslovene negatívne 
pojmy. Samozrejme, spoločnosť sama 
už stihla všetkú závislosť hodiť do jed- 
ného vreca a tak sa tam zákonite 
okrem alkoholizmu a drog ocitlo aj 
gamblerstvo, neprávom používané aj 


v prípade závislosti na hrách počí- 
tačových. A pritom hry ako forma dig- 
itálnej zábavy majú nepomerne 
pozitívnejší dopad na psychiku jed- 
inca, než požívanie návykových látok 
typu alkoholu či drog. Uvoľnenie 
stresu a naakumulovanej agresivity, 
vyčistenie mysľe či dokonca vzdelá- 
vací podtón, to všetko nám ponúkajú 
gamesy v prípade, že sa im rozhod- 
neme venovať svoj čas a možno aj 
práve vďaka tomu je neférové označo- 
vať nadmerný záujem o túto formu 
zábavy pojmom závislosť. O mnoho 
trefnejším slovíčkom je preto jednoz- 
načne slovíčko vášeň. 


Vášnivý hráč je hráčom, ktorý 
zbožňuje hry 24/7 a nevadí mu pre 
nich sem-tam obetovať aj čas na úkor 
iných, pre žívot signifikantnejších ak- 
tivít. Hrá hry, lebo ho bavia v rov- 
nakom duchu, ako niekoho baví 
čítanie kníh, počúvanie hudby či sle- 
dovanie duchaplných telenoviel. Áno, 
som vášnivým hráčom, ktorý sa ale za 
svoju závislosť nemusí hanbiť, pretože 
práve ona mu na rozdiel od alka či 
drogy sprostredkuváva viac potešenia, 
než smútku či depresie, teda dvoch 
stavov, ktoré idú ruka v ruke s 
tradičnými návykovými látkami. A aj 
keď sa v úvode spomínané absti- 
nenčné príznaky môžu javiť nepríjem- 
nými, v konečnom dôsledku ma 
motivovali v tom, aby som si s hutnou 
dávkou trpezlivosti vážil to, Čo ma tak 
nesmierne na tomto svete baví — a 
tým nie je nič iné, než hry. Tak teda, 
konzoly nažhaviť, ide sa gejmiť... pre- 
tože je to nepomerne zdravším 
návykom, než si „šlehať“ sajrajt do žíl. 


Kde ste, krabice naše milované? 


Pohľad na trend, ktorý istotne 
neteší žiadneho old-time gamera. 


TÍ starší z vás si istotne pamätajú roky, 
kedy každá hra bola doslova zber- 
ateľským kúskom. Prekrásne krabice 
s bohato zdobenými prednými i zad- 
nými (dokonca i bočnými) stranami 
boli vďaka svojej vysokej pridanej hod- 
note neraz obdivovanejšie, než ich 
obsah samotný a dokonca aj poznám 
niekoľko ľudí, ktorí mali tie najkrajšie 
kúsky hrdo vystavené v obývačke, aby 
tak každému dali najavo, že pomaly sa 
rozbiehajúca éra digitálnej zábavy má 
v sebe rozhodne viac, než len tých 
povestných niekoľko stoviek tisíc jed- 
notiek a núl. Dnes je však situácia 
úplne iná a s tradičnými „krabicami“ 
aké poznáme z 90-tych rokov (resp. 
začiatku nového tisícročia), sa už 
stretávame naozaj ojedinele. Azda len 
Blizzard (a samozrejme, CD Projekt) 
je vtejto oblasti skutočným posledným 
mohykánom, keďže ako sa tak zdiaľky 
pozerám, tak všetky jeho posledné 
diela prišli na trh v prekrásnych krabi- 
ciach a nie len v blbých DVD obaloch, 
ako je tomu dnes vo väčšine (pre- 
važne konzolových) prípadov tradí- 
ciou. Je preto zákonite logické si klásť 
nasledujúcu otázku — kam sa podeli tie 
v minulosti tak úžasné (a užasne ob- 
jemné) casy? 


Nuž, odpoveď rozhodne nie je jednoz- 
načná, ale v praxi je možné povedať, 
že za všetkým treba hľadať evolúciu. 
Vývoj na poli fyzickej distribúcie hier 
totižto od svojho vzniku zaznamenal 
rapídny posun smerom k úspornosti, 
ktorá je daná predovšetkým faktom, 
že nákladná tlač kvalitných krabicov- 
ých obalov a ich následné skladanie 
ani v minulosti neboli bohvieako lac- 
ným špásom, nie to ešte teraz, v dobe, 
kedy je hromadné lisovanie plastových 
obalov nepomerne ekonomickejším 
riešením prakticky pre ktorékoľvek 
odvetvie zábavy (naskytá sa tu 

vhodná analógia napr. s platňami a ich 
nástupcom — CD) Samozrejme, v pos- 
tupnom miznutí tradičných krabicov- 
ých hier zohral veľkú úlohu aj trend 
tzv. minimalizácie, teda trend sús- 
tavného —zmenšovania všetkého 
navôkol nás. Keď nám kedysi ponúkli 
dajme tomu v kelímku 100 gramový 
jogurt a dnes nám ten istý jogurt 
ponúkajú v kelímku 50 gramovom, a 
to pritom prosím pekne ešte aj za rov- 
nakú cenu, nejaký „suchý“ DVD obal, 
v ktorom vám príde očakávaná herná 
pecka, naozaj neriešite ale beriete to 
proste len ako fakt a realitu. 


Ak som v predchádzajúcom odstavci 
načal pojem evolúcia, istotne 
nesmiem taktiež zabudnúť na 
fenomén, ktorý pomaly ale isto pre- 
berá kontrolu nad spôsobom, akým sa 
dostávame k našim očakávaným 
herným peckám. Tým fenoménom nie 
je nič menšie než digitálna distribúcia. 
Mnohých z vás teraz v momente na- 
padla platforma Steam, avšak je 
potrebné si uvedomiť, že Valve tento 
spôsob bezkontaktného biznisu nevy- 
našlo a iba sa inšpirovalo vtedy už ex- 
istujúcimi službami ako Netflix, ktoré 
mali s touto formou obchodovania už 
predsa len nejaké tie skúsenosti. 
Valve však prišlo na herný trh s touto 
formou predaja hier ako prvé a preto 
si zákonite aj ihneď získalo tak 
výraznú pozornosť. Ako sa časom 
ukázalo, pôvodne riskantný plán sa 
ukázal byť ťahom na bránku a tak sa 
nasledujúce roky po vydaní Steamu 
na trhu objavili ďalšie konkurenčné for- 
máty (spomeniem napríklad 
Direct2Drive), pomaly ale isto vytvára- 
júce základy toho, čo dnes poznáme 
pod názvami ako Xbox Live Arcade či 
Playstation Network. 


Každopádne, dôvod, prečo digitálna 
distribúcia slávi také úspechy, je 
jednoduchý — hráči k tomu, aby si hru 
kúpili, nemusia z domu vytiahnúť ani 

len pätu. Ba čo viac - hráči nemusia 
doma žonglovať s hernými diskami, 
nemusia sa obávať o ich funkčnosť, 
nemusia si opotrebovávať mechaniky, 
nemusia z krabíc utierať prach... ne- 
musia merať dlhú cestu do obchodu 
len aby zistili, že ich očakávaná hra 
ešte nedorazila, prípadne sa stihla už 
vypredať. Skrátka, nemusia robiť nič. 
Iba sedieť doma, chvíľku počkať kým 
sa im dotyčná hra stiahne, a hrať. Po- 
hodlnosť je dnes, holt, mimoriadne 
rozšírenou nemocou a keď sa k tomu 
navyše pridá aj nespočet pozitív dig- 
itálne distribuovaných hier (na čele s 
výhodou, že hru môžete hrať už v 
prvej minúte od jej oficiálneho vyda- 
nia), postupný trend osekávania a 
zmenšovania krabicových verzií je 
naozaj len logickým vyústením toho, 
po čom „idú“ hráči samotní. Veď 
predsa, aj v hernom biznise platí, že 
masy určujú trend — nie jednotlivci. 


A ako sa na tento vývoj dívam ja? Nuž, 
ako člen tej staršej generácie hráčov 
(pozor, nie tej najstaršej — zx spectrum 
a pod.) musím nad aktuálnym 
smerovaním krabicových hier, či 
chcem či nechcem, uroniť len nostal- 
gickú slzu. Ten rituál, kedy ste sa 
slávnostne vydali do vášho lokálneho 
gameshopu aby ste si kúpili krabicu 
dlho očakávanej hry, ten pocit, keď ste 
si doma svoju novú hernú bombu po- 
maly rozbalili, tá radosť z toho, ako ste 
si tú objemnú krabicu s blaženým poc- 
itom aj 5-minút prezerali, len aby ste s 
rovnakým úsmevom na tvári „nakukli“ 
aj dnu... nuž, niečo podobné dnešnej 
generácií zrejme toho veľa nehovorí. 
Neberte to ale ako kritiku súčasnosti — 
je to proste fakt a my ako ohrozený 
druch old-timerov, na tom už skrátka 
nič nezmeníme. Zapálte teda za 
dušičky dávnych krabicových hier 
sviečku a pomodlite sa, pretože to jed- 
iné vám dnes, v ére digitálnych dis- 
tribúcií, ostáva. Amen. 

SI poctivý zákazník? Na - tu máš DRM! 


Je drastická ochrana hazardom s dôverou hráčov? 


„Tam to máte!“ Chcelo sa mi nahlas zvolať po tom, ako sa 
nechutný mamon a prehnaná paranoia spoločnosti Ubisoft 
škodoradostne obrátili proti jej samotnej. Driver: San Fran- 
cisco, najnovší počin tohto štúdia, sa totižto vo svojej Xbox 
360 verzii dostal na trh bez kódov potrebných na aktiváciu 
multiplayeru (prostredníctvom otravnosti s názvom Uplay 
Passport), vďaka čomu bola firma nútená hru viacerých 
hráčov sprístupniť bezplatne úplne každému. Pôvodný plán 
zarobiť na bazárovom predaji (keďže priložené kódy boli 
len jednorázové) tak stroskotal v prospech hráčov a Ubisoft 
si môže pokojne pripísať ďalší z rady faux-pas neúspechov 
na poli boja proti pirátom a bazárom. 


Naozaj? Naozaj je Ubisoft v poli porazených? Nie. To, že 
majitelia konzolových verzií uvedenej racingovky si budú 
môcť mulťák užívať bez zbytočných obmedzení, je pre 
firmu formátu Ubi iba drobným zakopnutím — gro ich pro- 
tipirátskych opatrení si totižto vyžierajú prednostne majitelia 
platformy PC. Always-on DRM, teda brutálna ochrana, 
ktorá vám vypne hru akonáhle stratíte pripojenie k inter- 
netu, je totižto neoddeliteľnou súčasťou ako PC verzie 
spomínaného Drivera, tak aj PC verzie stratégie From Dust 
(update — nový patch tento ochranný bulshit stihol chvála 
Bohu odstrániť), takže pokiaľ nemáte kvalitného dodá- 
vateľa pripojenia, obe uvedené gamesy vám privedú skôr 
útrapy ako pôžitok z hrania. U Ubisoftu to pritom nie sú jed- 
iné hry, u ktorých táto firma nasadila tak dementú formu 
ochrany — spomente si na Assassins Creed či Splintera 
Cella a hneď vám musí byť jasné, že tento pôvodom 
francúzsky distribútor zrejme nemá všetkých päť pohro- 
made. 


A dôvod je pritom viac než prozaický — money. Ušlý zisk, 
ktorý firma vďaka piráteniu každý rok vykazuje, síce dáva 
právo na rázne kroky, avšak ak sa aj sebalepšie 
zabezpečená hra objaví na ftpčkach či torrentoch ani nie 
týždeň po jej vydaní, asi sa tá ochrana mína účinku, však? 
Jediný, kto z tohto boja vychádza ako porazený, je poctivý 
hráč. Ten hráč, ktorý spomínaného distribučného molocha 
živí, ten hráč, ktorý sa nehanbí vyvaliť za ľahký nadpriemer 
(do ktorého mnoho DRM-pozitívnych hier spadá) 

nekresťanskú sumu len preto, lebo to považuje za fér voči 
developerovi. Ten hráč potom trpí najviac — pirát si hru hrá 
bez nutnosti byť konštantne pripojený na internet, hráč- 
poctivka hrá len vtedy, kedy mu internet funguje. Je to fér 
voči poctivému? Ani náhodou! 


Áno, uznávam, že pirátska scéna dokáže firmy priviesť až 
k bankrotu, avšak ako mám byť ako platiaci zákazník mo- 
tivovaný k tomu, aby som si kúpil originál, keď ten ma 
narozdiel od „cracknutej“ verzie len ustavične buzeruje a 
znemožňuje mi hranie legálne zakúpenej hry? Neviem ako 
vy, ale ja keď si za niečo zaplatím (a zaplatím si naozaj 
dobre), chcem, aby to aspoň ako-tak fungovalo. Vidíte? 
Dokonca to nemusí fungovať ani sto-percentne — mne 
stačí, keď hru rozbehám a čo bude ďalej, to sa uvidí. Ale 
to, žeby som musel dávať pozor na internetové pripojenie 
len kvôli tomu, aby som si kúpený produkt mohol PUSTIŤ, 
tak sorry, ale aj moja trpezlivosť a ústretovosť má svoje 
hranice. Av takomto prípade, prípade, kedy ja ako platiaci 
užívateľ, musím bojovať so všakovakými ochranami len 
aby som titul ako-tak na compe rozchodil, volím jednoz- 
načný ústup. Taká hra mi totižto za tie trable naozaj nestojí. 


Viete, protipirátska ochrana vonkoncom nemusí byť tak 
buzerujúcou, ako to robí Ubisoft prostredníctvom ich hojne 
využívaného DMR. Ideálna ochrana je proste taká, o ktorej 
ako užívateľ vôbec neviem. Zoberte si aktuálne dianie na 
Xbox 360 scéne — nový formát diskov znemožnil pirátom 
minimálne po dobu nasledujúcich mesiacov akokoľvek 
pirátiť prichádzajúce herné pecky, vďaka čomu sa môžu 
developeri príslušnej platformy tešiť nie len na potenciálne 
väčšie zisky (keďže takých Gearsov 3 si zrejme kúpi aj ten 
najväčší pirát pod slnkom), ale navyše sa tým hladí aj ego 
poctivých kupujúcich, ktorí sa s vedomím, že developer je 
skutočne za svoju prácu patrične odmenený, púšťajú do 
zakúpenej hry s nepomerne väčšou radosťou a entuziaz- 
mom. Tak ma teda napadá, prečo niečo tak nenápadné, 
nerušivé a nebuzerujúce ako zaviedol MS v rámci ich 
nového X360 dash-updatu, nevymyslí aj Ubisoft, resp. 
firma, od ktorej táto distribučka preberá systémy ochrany. 
Aha — už viem... lebo pre nich je zákazník až na poslednom 
mieste. Na tom prvom totižto figuruje len jediné - zisky. 


Vďaka ti, Call of Duty! 
ELE EE TEE EE 


Prečo je táto séria hodná nášho uznania a trvalého zápisu do historických análov? 


Fenomén zvaný Call of Duty zrejme 
pozná každý. Séria mainstreamových 
FPSiek s rozmanitou vojenskou či ar- 
mádnou tématikou, totižto celosvetovo 
predala už desiatky miliónov kópií a 
preto je na mieste si s prichádzajúcim 
tretím dielom úspešnej odznože 
zvanej Modern Warfare položiť otázku, 
ako vôbec k zrodu tejto ságy a jej 
masívnemu úspechu došlo. Totižto, 
tak fenomenálny triumf na poli digitál- 
nej zábavy sa nedá dosiahnúť len za 
pár dní a preto je naozaj zaujímavé sa 
pozrieť pod pokrievku značky, ktorú aj 
v týchto okamihoch pravdepodobne 
aktívne hrajú stovky tisícov gamerov. 
Kam až teda siahajú spletité korene 
série, z ktorej sa nám k dnešnému dňu 
stihlo urodiť už viac ako 15 dielov? 


Verte neverte, ale za zrodom rodiny 
Call of Duty hier nestál nikto menši, 
než sám prvý Medal of Honor (celým 
názvom MoH: Allied Assault). Efektná 
FPSka, ktorá vo veľkej miere parazito- 
vala na úspechu Spielbergového filmu 
Zachráňte vojaka Ryana, totižto 
priniesla so sebou dvojicu podstatných 
a pre svoj Žáner v danej dobe neví- 
daných inovatívnych prvkov — filmovú 
atmosféru a skripty, ktoré tú atmosféru 
veľmi efektne navodzovali. Jasné, 
obidva spomínané aspekty sa v hrách 
objavujú prakticky od ich vzniku, avšak 
bol to práve „prvý Medal“, ktorý ich 
dokázal zúžitkovať v takej miere, že 
akákoľvek samoúčelná akčná scéna 
bola automaticky fanúšikmi „žŽraná“ 
bez toho, aby ju akokoľvek dlhodobe- 
jšie rozoberali. MoH teda nastolil éru 
konzumných FPSiek, ktoré stavali svoj 
úspech predovšetkým na efektnosti a 
epickosti, pričom nejaké tie prepraco- 


vanejšie herné mechanizmy 
prenechávali iným žánrovým 
odvetviam. 


Samozrejme, tento úspech na poli 
mainstreamu neunikol pozornosti Ac- 
tivisionu, ktorý ešte v ten rok začal s 
prípravami na svojej odpovedi — tá 
mala názov Call of Duty a na trh sa 
dostala ani ne dva roky po tom, čo 
herné publikum po prvý krát okúsilo 
bombastickosť novo-objavenej casual 
vetvy FPS žánra. Ako sa dalo očaká- 
vať, CoD neostal svojej konkurenčnej 
predlohe nič dlžný a radom ne- 


dočkavých fanúšikov Medalu priniesol 
tak intenzívnu akciu, že ju rada z nich 
nedokázala predýchať ani po x-tom 
zahratí kampane. Nasledujúce dianie 
na poli týchto FPSiek už ale poznáte 
sami — zatiaľ čo sa tvorcovia Medal of 
Honoru pokračovaním zvaným Pacific 
veľmi nevyznamenali, konkurečný titul 
slávil svojimi dvoma seguelmi nebý- 
valé úspechy, vďaka čomu si ľahko vy- 
dobil status najatmosferickejšej FPS 
série, akú táto planéta poznala. Nasle- 
dujúce odbočky zvané Modern War- 
fare či posledný Black Ops len 
potvrdili, Že pokiaľ hľadáte FPS akciu 
filmových kvalít, nikde inde než v 
značke Call of Duty ju nenájdete. No 
dobre, Killzone či Resistance šablónu 
COD v istej miere replikujú, avšak v 
ich prípade je prehnaná snaha o bom- 
bastickosť skôr rušivá a do oči bijúca, 
než vierohodná a pohlcujúca. 


Dôvod, prečo tejto značke prikladám 
tak významnú úlohu v procese vývoja 
žánra FPS, spočíva predovšetkým v 
jej základnom a bezchybne fungujú- 
com hernom koncepte. Triviálny 
gameplay, autoheal, rambo štýl pos- 
tupovania vpred, samé výbuchy a 
skripty, koridor... to všetko totižto 
umožnílo tvorcom tejto ságy vytvoriť 
pre hráčov dychberúci akčný zážitok, 
ktorý si užijú aj bez toho, aby do 
herného procesu zapojili čo i len jednu 
mozgovú bunku. Na jednej strane sa 
tak hra vďaka herným dizajnérom 
stala akýmsi interaktívnym „filmovým“ 
blockbusterom, na strane druhej však 
neumožnila hráčom robiť čokoľvek iné 
než to, čo im nariadil sám herný devel- 
oper. No a práve tá nesloboda a kvázi- 
onrailovosť série Call of Duty viedla k 
tomu, že aj napriek dobročinnému 
zámeru pritiahnúť k sebe čo možno 
najväčšie masy ľudí, ju začalo orto- 
doxné krídlo tzv. hard core gamerov 
nemilosrdne odsudzovať. Mnoho z 
týchto hlasov kuvičích, hlasov, ktoré 
žáner FPS už stihli Zgeneralizovať do 
akejsi bezduchej formy zábavy pre 
„konzum“, si pritom neuvedomuje, že 
nebyť hier z nálepkou Call of Duty, 
mnoho dnes už štandardných herných 
prvkov, by možno neexistovalo. 


Spomínaný autoheal, 
guick-time eventy, 


checkpointy, 
pohľad cez 


mieridlá... to všetko, čo v konečnom 
dôsledku viedlo k fenomenálnemu 
úspechu prvého Call of Duty, sa pos- 
tupne presadilo v drvivej väčšine žán- 
rov a dnes si už bez spomínaných 
herných prvkov ani len nevieme pred- 
staviť život. Ak sa navyše ohliadneme 
do minulosti, uvedené zjednodušenia 
boli v čase ich zavedenia pozitívne pri- 
jaté drvivou väčšinou vtedajších 
hráčov, čo jasne naznačuje, že tí 
dnešní sú buď prehnane konzer- 
vatívni, alebo chcú za každú cenu 
vyčnievať z radu. Nech je ale pravda 
akákoľvek, je jasné, že sérii Call of 
Duty vďačíme za mnoho skvelých 
dizajnérskych nápadov a ako takú by 
sme si ju mali väžiť v rovnakej miere, 
ako dajme tomu legendárne diela od 
pána Molyneuxa. A len tak čiste z os- 
obénho hľadíska — COD: Black Ops 
považujem za najatmosférickejšiíu 
FPS poslednej dekády a jej kampaň 
som si užil možno ešte viac, než fil- 
mové akčnáky z produkcie M. Baya. 
Značí to o mne, že som casual 
gamerom v zmysle akejsi menejcen- 
nosti? V žiadnom prípade — iba si 
dokážem užívať každú hru bez 
akýchkoľvek predsudkov. A v rovnako 
otvorenom a tolerantom duchu by ste 
k tejto sérii (ale nie len k nej — aj k os- 
tatným hrám všeobecne) mali pris- 
tupovať aj vy. 

HARDVVARE 


Novinky za mesiac september 


Lukáš "Under4" Kollár, Boris "Blade" Kirov 


Tridsiaty piaty týždeň v roku bol čo 
sa týka mesiacov prelomový a 
zároveň posledný prázdninový. My 
sme ale neoddychovali, práveže 
naopak, prinášali sme to najpod- 
statnejšie z herného hardvérového 
sveta. 


Po minulom predstavení kvalitného 
laptopu Razer Blade sa poodhalili 
špecifikácie nových dvoch klávesníc 
od rovnakej spoločnosti. Tá zaují- 
mavejšia, ktorá mala svoju premiéru 
pod označením BlackWidow Ultimate 
Stealth Edition si vyslúžila cenu 
€139.99, za ktorú neponúkne len kom- 
pletné mechanické klávesy so 45 g 
ovládacou silou, extrémny anti-ghost- 
ing, 1000Hz / odozvu 1ms, programo- 
vateľné tlačidlá s on-the-fly macro 
záznamom či herný režim s 
možnosťou deaktivovania Windows 
tlačidla, ale aj pre hráčov atraktívne 
podsvietenie kláves na piatich úrovni- 
ach alebo Multi-media klávesy. Pri 
tomto všetkom dozaista poteší aj 10 
prispôsobiteľných softvérových pro- 
filov na on-the-fly prepínanie, 5 
ďalších macro kláves, audio výstup a 
Mic-In konektor. Medzi jej prednosti 
patrí pletený kábel a užitočný USB 
port. Lacnejší model BlackWidow 
Stealth Edition, ktorý môže byť váš za 
€79.99 ponúkne niečo podobné, ako 
klávesnica Ultimate, avšak je tu ab- 
sencia podsvietenia kláves, extrém- 
neho anti-ghostingu, pleteného káblu, 
nenájdeme tu ani audio výstup, prí- 
padne Mic-In konektor a ani USB port. 
Disponuje však hernou optimalizáciou 
klávesy matrix pre ghosting minimali- 
zovanie. Obidve herné klávesnice 
majú rovnakú hmotnosť, presnejšie 
1,5 kg a aj rozmery, ktoré činia hod- 
notám 475 x 171 x 30 mm. Sú dos- 
tupné už teraz na Razerzone. 


Nasledovne sme poukázali na novú 
matičnú dosku A55M-P35 od firmy 
MSI, ktorá je zároveň prvou od 

zmienenej spoločnosti, poháňanou 
chipsetom AMD A55. Táto základná 
doska je typu micro ATX, pričom pod- 
poruje FM1 APU, ktorý disponuje pre- 
taktovacou funkciou OC Genie II 
one-click. Čo sa pamätí týka, sú tu dva 
DDR3-1600 sloty, je tu i šesť SATA 6,0 
Gbps portov, jeden PCI-Express x16 
slot a za poznamenanie stojí aj fakt, že 
táto doska dostala podporu pre tech- 
nológiu AMD Dual Graphics technol- 
ogy. Samozrejme nemôže chýbať 
Gigabit Ethernet, využíva 7.1 kanálový 
zvuk a ClickBIOS, výstupy D-Sub a 
DVI. To však bola posledná informácia 
o doske MSI A55M-P35 FMÍ, pretože 
dostupnosť ako i cenu ešte 
nepoznáme. 


Pre hráčov, ktorí si potrpia na kvalite, 
Samsung na európsky trh uviedol 27“ 
herný monitor S27ATSOD, ktorý patrí 
do série SyncMaster SA750 a môže 
sa popýšiť LED podsvietením a 120Hz 
panelom s podporou 3D zobrazenia. 
Disponuje funkciou 3D HyperReal En- 
gine, ktorá má za úlohu zabezpečiť 
vysokú kvalitu obrazu v 3D režime, 
takže si v konečnom dôsledku prídu 
hráči naozaj na svoje, pritom však 
myslí aj na životné prostredie, pretože 
vďaka pohybovým senzorom pomáha 
znižovať spotrebu elektrickej energie. 
Obsiahne „Mega“ dynamický kon- 
trastný pomer 10 000 000:1 a statický 
kontrast 1 000:1, jas 300 cd/m2, 2ms 
GTG odozvu, 3D konvertor a natívne 
rozlíšenie 1920 x 1080 pixelov. Dos- 
tupné informácie ďalej tvrdia, že v 
balíku bude prítomný aj jeden pár 3D 
okuliarov. Nachádza sa tu rozhranie 
HDMI a DisplayPort konektor. Cena 


pre monitor Samsung S27A7SOD bola 
určená na €589, mal by sa však dať 
predobjednať za €518. 


Nadšenci pre mobilné hranie sa určite 
často zamýšľajú nad otázkou chlade- 
nia svojho notebooku. Na trhu už 
nájdete veľa chladiacich podložiek, my 
sa ale teraz zameriame na novú s 
názvom LifeCool, ktorá obohatí 
ponuku spoločnosti Thermaltake. Jej 
meno už poznáte, vieme ale aj jej 
rozmery 439,5 x 349,6 x 81,9 mm, 
váhu 1,13 kg a aj to, že bez problémov 
ochladí 10“ až 17“ notebooky. Chlade- 
nie zabezpečí jeden ventilátor o 
rozmere 120 mm s 800 - 1500 RPM a 
so zvukovým výstupom do 30,5 dBA. 
Táto chladiaca záležitosť je vyrobená 
Z plastu a kovového pletiva. Cena ani 
dostupnosť chladiacej podložky Ther- 
maltake LifeCool známa zatiaľ nieje. 


Prvý poprázdninový hardvér týždeň 
sa točil len okolo mobilného hrania. 
Nechýbali tak dva výnimočne 
výkonné notebooky a pozreli sme 
sa aj na novú chladiacu podložku 
pre hráčov. 


Asi najväčším prekvapením up- 
lynulého týždňa bol notebook MSI 
GT780DX, o ktorom výrobca hovorí, 
že je to momentálne najlepší herný 
notebook. Toto tvrdenie reprezentujú 
fakty, ako napríklad ten, že je osadený 
procesorom lntel© CoreTM i7-26300M 
1 i5-2410M či 8 GB, prípadne 16 GB 
DDR3 pamäťou, ale na hry poslúži aj 
1,9 GB GDDRS grafická karta NVIDIA 
GeForce GTX570M. Všetky dobro- 
družstvá uvidíte na matnom 17" Full- 


HD displeji s rozlíšením 1920 x 1080 
pixelov, na údaje môžu byť použité 
pevné disky (7200 rpm (Raid 0)) s ka- 
pacitami 500 GB/750 GB alebo až 1,5 
TB. Jeho rozmery sú 428 x 288 x 55 
mm, váži 3, 9 kg a disponuje čipovou 
sadou IntelE HM67 Express. Čo sa 
týka výstupov, nachádza sa tu HDMI, 
VGA Out, 2x USB3.0, 3x USB2.0, 1x 
eSATA, samozrejmosťou je Wireless 
LAN 802.11 b/g/n, čítačka kariet 7-in- 
1a obsiahne i HD webkameru (2 MPx 
s HD záznamom), 7.1 priestorový 
zvuk s repro Dynaudio 8. THX TruStu- 
dioPRO a optickú mechaniku Super 
Multi/Blu-ray. — Všetko — potrebné 
nakoniec pobeží vďaka originálnemu 
operačnému systému Microsoft Win- 
dows 7 Home Premium 64 Bit. A teraz 
jedna čerešnička na záver. Tento 
herný notebook má v sebe zabu- 
dovanú hernú klávesnicu SteelSeries, 
ktorá je krásne farebne podsvietená. 


Ešte predtým než sa pozrieme na 
druhý herný notebook, ktorý je mimo- 
chodom tiež výtvorom spoločnosti 
MSI, si predstavíme nový chladič 
notebooku od ostrieľanej spoločnosti 
Thermaltake. Ak máte doma alebo sa 
chystáte kúpiť poriadny herný mobilný 
stroj, nemali by ste zabúdať na jeho 
chladenie. Na to v pohode postačí 
chladiaca podložka. A jednu takú si 
teraz uvedieme. Jedná sa o produkt 
Massive 23 GT, ponúkajúci nielen za- 
ujímavý vzhľad, ale jeho základom je 
predovšetkým 200 mm ventilátor s 
červeným LED, pracujúci pri 500 až 
800 RPM, ktorý dokonalý herný dizajn 
ešte viac upevní. Táto podložka je 
rozmerov 352 x 293,1 x 41,4 mm, 
keby ste ju dali na váhu, mala by 907 
gramov a je použiteľná pri 10 až 
17"palcových modeloch. Pripája sa cez 
rozhranie USB, pričom tu nájdeme 
dva USB porty pre pripojenie ďalších 
zariadení. Disponuje maximálnym 
zvukovým výstupom o hodnote 24 
dBA, protišmykovými gumenými 
nožičkami, má plastovú i kovovú 


konštrukciu a jej dizajn obsiahol 
celkovo päť nastavovacích uhlov. 
Chladiaca podložka Thermaltake Mas- 
sive 23 GT dorazí do obchodov kon- 
com septembra. 


Hovorí sa, že do tretice všetko dobré? 
Veru, minimálne v tomto prípade to 
platí jednoznačne. Spoznali sme totiž 
ďalší herný notebook, tentoraz pod 
názvom MSI GT683DX. Jeho názov 
teda už poznáte, poďme na ostatok. V 
prvom rade treba dať do pozornosti 
jeho procesor Intel Core"M i7 
(26300M), na hry nevyhnutne 
potrebnú 1,5 GB grafickú kartu 
NVIDIA© Geforce GTX570M a oper- 
ačnú pamäť s kapacitou 8 GB DDR3, 
v rade druhom nemožno zabudnúť na 
15.6" displej s Full-HD rozlíšením 
(1920 x 1080 pixelov). Nájdeme tu 2x 


D0O0GB HDD SATA2, Raid 0 
(7200RPM) pevný disk, optickú 
mechaniku Super Multi, sieť 


10/100/1000 Mbps, Wireless LAN 
802.11 b/g/n WiFi, touchpad Single 
touch + scroll, Bluetooth, čítačku kariet 
4-v-1 a kameru HD (2 MPx s HD 
video). Zvuk si vychutnáte naozaj 
naplno, pretože tento stroj má repro- 
duktory 2x Dynaudio + Subwoofer a 
audio (kanály) 7.1 - THX TruStudio- 
PROTM, pričom nechýbajú audio 
konektory ako vstup pre mikrofón/ 
výstup na slúchadlá / Line in,out / 
SPDIF. Má aj dva USB 2.0 porty, rov- 
naký počet USB 3.0 portov, VGA 
výstup, HDMI a eSATA. Je rozmerov 
395 x 265 x 35-46 mm (ŠxHxV), 
disponuje hmotnosťou 3, 5 kg alen tak 
pre zaujímavosť, obsahuje i 150 W 
zdroj. Medzi jeho prednosti sa 


zaraďujú i zvýraznené herné klávesy 
a numerická časť. Poháňa ho orig- 
inálny OS Windows© 7 Home Pre- 
mium. Na herný notebook GTGB3DX 
je poskytovaná záruka v trvaní dvoch 
rokov, pričom vyzdvihnutie a doprava 


je poskytovaná zadarmo. A teraz sa 
potenciálni záujemcovia určite 
potešia. Okrem notebooku samotného 
sa v balíčku bude nachádzať herný 
batoh, myš a jedna z týchto hier: Lara 
Croft alebo závody Dirt 3. Tak čo, beri- 
ete? 

Tento týždeň začal tak nenápadne. 
Teda, nie žeby boli nové Thermal- 
take zdroje nejaké tuctové, to nie, 
ale  najväčšíi ťahúňom boli 
odhalené špecifikácie PS Vity a 
dych vyrážajúca frekvencia AMD 
procesora, ktorú priniesli skúsení 


overclockeri. Bodku za týmto 
týždňom napokon dodala 


spoločnosť MSI so svojou novou 
grafickou kartou, disponujúcou za- 
ujímavou pamäťou. 


Teraz si predstavíme nové High- 
Wattage modely zdrojov, ktoré si pre 
hardcore hráčov a profesionálov pod 
názvom Toughpower XT Platinum 8. 
Gold series prichystal výrobca Ther- 
maltake. Ešte predtým než odhalíme 
ich názvy treba poznamenať, že tieto 
zdroje disponujú až 94% energetickou 
účinnosťou, majú dve +12V vetvy, sú 
opatrené podporou pre 4-way SLI, 4- 
way Crossfire a na škodu zaiste neb- 
udú ani japonské 105"C elektrolytické 
kondenzátory. Sú chladené pomocou 
14 cm ventilátora s dual guličkovými 
ložiskami, ale tu je nutné poznamenať, 
že nakoľko obsiahli Smart Fan Control 
systém, sa dá prevádzkovať i tzv. bez 
ventilátorový mód. Za zmienku stojí aj 
to, že sú modulárne, obsahujú S.P.T 
indicator, ktorý zaznamenáva poho- 
tovostný režim, signál napájania a 
teplotu. A teraz tie sľubované modely. 
Spomínaná séria teda do predaja 
uvedie zdroje s označeniami 127/5W 
Platinum, 1375W Gold a 1475W Gold. 


Ešte v ten istý deň nás milo prekvapilo 
odkrytie špecifikácií handheldu PS 

Vita. Tak poďme na to. Číslo modelu 
PCH-1000 series ponúkne CPU 
ARMG CortexTM-AJ core (4 core), 
GPU SGX543MP4+, hlavnú pamäť o 
veľkosti 512MB, 128MB VRAM, prib- 
ližné a predbežné vonkajšie rozmery 
182.0 x 18.6 x 83.5mm (šírka x výška 
x hlbka), hmotnosť cca 279g (3G/Wi- 
Fi model), 260g (Wi-Fi model), 5“ 
obrazovku (16:9), 960 x 544, približne 
16 miliónov farieb, OLED, Multi touch 
screen (capacitive type), zadný touch 
pad: Multi touch pad (capacitive type), 
kamery: predná kamera, zadná kam- 


era —- 120fps83320x240(OVGA), 
SGOTPsB640x480(VGA): Resolution: 
Up to — 640x480(VGA), zvuk 


zabezpečia vstavané stereo reproduk- 
tory a vstavaný mikrofón, senzory: Six- 
axis motion  sensing system 
(three-axis gyroscope, three-axis ac- 
celerometer), Threeaxis electronic 
compass, umiestnenie: Built-in GPS 
(iba model 3G/Wi-Fi), Wi-Fi location 
service support, tlačidlá a prepínače: 
PS button, power button, directional 
buttons (Up/Down/Right/Left), action 
buttons (Triangle, Circle, Cross, 
Sguare), shoulder buttons (Right/Left), 
right stick, left stick, START button, 
SELECT button, volume buttons (+/-), 
bezdrôtovú komunikáciou zaistí Mo- 
bile network connectivity (3G/Wi-Fi 
model only), 3G modem (data commu- 
nication): HSDPA/HSUPA #specifica- 
tion for Japanese region, IEEE 
802.11b/g/n (n — 1x1)(Wi-Fi) (Infra- 
structure mode/Ad-hoc mode), Blue- 
toothe© 2.1+EDR 
(A2DP/AVRCP/HSP), nachádzajú sa 
tu aj Sloty / Porty: PlayStationBVita 
card slot, memory card slot, SIM card 
slot (3G/Wi-Fi model only), multi-use 
port (for USB data communication, DC 
IN, Audio [Stereo Out / Mono ln], Se- 
rial data communication), headset jack 
(Stereo mini jack) (for Audio [Stereo 
Out / Mono ln]), accessory port, ener- 
getickú časť má na starosti vstavaná 
Litnium-ion batéria: DC3.7V 2200mMA, 
AC adaptor: DC 5V, prevádzková 
teplota okolia činí 5C€—35"%C a 
nakoniec tu máme podporované for- 
máty: Music - MP3 MPEG-1/2 Audio 
Layer 3, MP4 (MPEG-4 AAC), WAVE 
(Linear PCM). Videos - MPEG-4 Sim- 
ple Profile (AAC), H.264/MPEG-4 AVC 
High/Main/Baseline Profile (AAC). 
Photos - JPEG (Exif 2.2.1), TIFF, BMP, 
GIF, PNG. 


Doposiaľ najvyššia frekvencia proce- 

sora bola prekonaná! O koľko 
nevedno, ale každopádne je už latka 
nanovo prestavená. lde o veľmi 
vysoké číslo, nebudem vás preto 
naťahovať, nech sa páči: 8,429 GHz. 
Ako sa táto frekvencia vôbec podar- 
la? V prvom rade šlo o doteraz nevy- 
daný osemjadrový procesor AMD FX, 
ktorý pretaktovali za pomoci kvapal- 
ného hélia skúsení overclockeri, 
ktorých počin je už v Guinnessovej 
knihe rekordov. Uvidíme, ako dlho 
zostane táto hranica neprekonaná. 


Výrobca MSI sa chystá na trhu pre- 
sadiť s novou grafickou kartou 
GeForce GTX 560 Ti, ponúkajúcou až 
2 GB GDDRX5 pamäť a kvalitný chladič 
Twin Frozr ll, pozostávajúci zo štvorice 
medených heatpipes, poniklovanej 
medenej základne a dvoch 80 mm 
PWM ventilátorov. Vyjde zrejme v po- 
daní dvojice modelov, prvý NS6OGTX- 
Ti Twin Frozr II 2GD5 s frekvenciami 
822/1645/4008 MHz pre 
GPU/shadery/pamäť, druhý 
NS6OGTX-TI Twin Frozr II 2GD5/OC s 
taktami na 880/1760/4008 MHz. Obe 
karty ďalej obsahujú 384 jadier CUDA, 
256bitovú pamäťovú zbernicu, známe 
Military Class II komponenty, pričom 
spoločnosť MSI nezabudla ani na 2- 
way SLI podporu. Prítomné sú aj dva 
DVI výstupy a jeden mini HDMI. Pre- 
dobjednávková cena za OC model 
(pretaktovaný) je €240. 


Aké novinky v oblasti počítačových 
komponentov nám prinieslo up- 
lynulých 7 dní? 


Keďže uplynulý týždeň bol z hľadiska 
ohlásení herného HW relatívne poko- 
jným, za zmienku stála iba trojica kom- 
ponentov, hodných vašej investície. 
Prvým z nich bol nový Radeon HD 
6570 Silent 2GB od spoločnosti HIS 
(Hightech Information System), ktorý 
už podľa samotného slovíčka „silenť 
musí davať jasne najavo, že pomocou 
dobre vymysleného, predného a zad- 
ného pasívneho chladiča, nie je prob- 
lém udržať chod karty aj pri jej 
najväčšom výkonne v čo možno na- 
jväčšej tichosti. Z hľadiska hw špeci- 
fikácií pritom nepôjde o žiadne 
orezávatko — veď posúďte sami: 2GB 
DDR3 pamäte, 480 Stream proce- 
sorov, takt jadra na úrovni 650 MHz, 
128-bitové pamäťové rozhranie, takt 
pamäte 1000 MHz a trojica užitočných 
výstupov, menovite D-Sub, DVI a 
HDMI, ten vo svojej verzii 1.4. 


Grafickú kartu je si možné momen- 
tálne predobjednať za sumičku 106 
dolárov, avšak očakáva sa, že sa jej 
dočkáme už v dohľadnej dobe aj pri- 
amo v našich obchodoch. 


Čo sa týka druhej významnejšej 
novinky, tá pochádzala z kategórie 
chladičov, pričom konkrétne išlo o 
úplné nový vodný chladič radu EPIC 
X2 od Maingearu (v spolupráci s 
profíkmi CoollT). Chladenie proce- 
sorov a grafických kariet totižto už 
dávno nie je vecou len obyčajných 
ventilátorov, takže čoraz viac sa 
rozširujúca rodina chladení za- 
ložených na teplo-vodivej kvapaline, 
nie je ničím prekvapivým. Spomínaný 
EPIC X2 bude na trhu dostupný zatiaľ 
v dvoch verziách: EPIC 590 X2 pre 
dvojicu GeForce GTX 590 grafických 
kariet a EPIC 580 X2 pre dve GTXky 
580. V príprave je taktiež verzia s 
názvom EPIC 6990 X2 pre dva 
Radeony HD 6990. Výrobca udáva, že 
s použitím vodného chladenia EPIC 
X2 je o dvojice kariet typu GeForce 
GTX 590 až o 18 stupňov nižšia 
teplota a až o 12 decibelov menší 
hluk, než keď bezia v duálnom zapo- 
jení bez tohto chladiča. A to rozhodne 
nie sú zanedbateľné čísla! 


Do tretice sme sa dočkali upresnenia 
termínu vydania novej série proce- 
sorov od AMD. Tie nám na trh spomí- 
naná spoločnosť prinesie už 12. 
októbra a pokiaľ stále tápate, o akéže 
procesory pôjde, tak vedzte, že sa 
jedná o sériu FX, tiež známu pod tre- 
fným označením Bulldozer (u desk- 
topových verzií je presnejší názov 
Zambezi). Pre fanúšikov počítačového 
hih-endu tak budú od uvedeného dá- 
tumu k dispozícií dva 8-jadrové proce- 
sory s označením FX-8120 a FX-8150 
a jeden 6-jadrový, nesúci nálepku F X- 
6100.FX-8120 poskytne základný takt 
jadra na hodnote 3.1 GHz (4GHZz v 
móde Turbo), 8MB L2 aL3 cache a 
125W TDFP, vyšší model radu FX-8150 
pre zmenu základný takt jadra 3.6GHz 
(4.2GHz v móde turbo), 8MB L2 aL3 
cache a 125W TDP. Spomínaná šesť- 
jadrová varianta sa bude musieť us- 
pokojiť „len“ s výkonom 3.3GHz 
(3.9GHz v móde turbo), so 6MB L2 
cache, 8MB L3 cache a 95W spotre- 
bou. Všetky tri modely prídu na trh s 
odomknutým násobičom pre ľahšie 
taktovanie a v púzdre pre AM3+ 
socket. No nekúp to! 

